Hari Sukan Negara adalah acara tahunan yang jatuh pada minggu kedua bulan Oktober. Buat pertama kalinya, e-sukan akan turut dianjurkan bersama kali ini di Perkarangan Stadium Bukit Jalil, Sabtu dan Ahad ini!
Ia dianjurkan oleh Ansara Esports, ESM, Geek Events dan E-Blue.

Sebanyak tujuh permainan dianjurkan dan kesemuanya adalah e-sukan yang popular dalam kalangan ahli komuniti di Malaysia ini:

Mobile Legends
CS:GO
DOTA2
Arena of Valor
FIFA Online 3
FIFA 19
Pro Evolution Soccer (PES)

Korang boleh lah datang ramai-ramai ke kejohanan ini untuk menyaksikan pasukan kegemaran korang bertanding untuk merebut hadiah wang tunai terkumpul RM18,350. Pastinya lebih meriah kalau ada sorakan dari peminat kan?
AKTIVITI MENARIK DARI KITAMEN dan Gamesbond
Selain kejohanan utama di atas, korang juga boleh join pelbagai aktiviti menarik sepanjang berada di sana. Sebagai contoh, KITAMEN akan menyediakan free to play bagi permainan VR, Beat Saber, Racing Simulator dan Street Fighter V.
Bagi peminat Mobile Legends, korang boleh mencabar pasukan profesional Honor MyA dalam perlawanan lima lawan lima nanti.
Di booth Gamesbond pula, akan ada BOXVR iaitu sebuah permainan Realiti Maya yang memfokuskan pada kesihatan. Selain itu akan ada juga permainan FIFA 19 untuk korang cuba main (bagi yang tak beli lagi, inilah peluang korang!).
Akhir sekali, setiap booth ini akan mengadakan giveaway dan cabutan bertuah jadi pastikan korang daftar di kaunter dan tunggu peluang untuk sesi menarik ini.
MGO Streaming Lounge

Kami juga akan mengadakan MGO Streaming Lounge di mana korang boleh usha favorite streamer dan pemain profesional untuk satu talk session bagi membincangkan mengenai e-sukan dan gaming industry. Setiap sesi ini mempunyai jurang 2 jam jadi di antara waktu percuma tu, korang boleh cuba main game secara percuma nanti.
Perhatikan masa-masa yang mana kitorang akan buat giveaway dengan syarat korang menjadi pemenang dalam cabaran bermain permainan video nanti. Jumpa korang dekat sana!


Mengulas di kejohanan e-sukan peringkat antarabangsa bukanlah peluang yang selalu dapat. Lebih-lebih lagi apabila ia diadakan pada bulan Ramadhan dan kemudian bersambung hingga ke Aidilfitri, pastinya banyak dugaan ditempuhi pengulas e-sukan tempatan.
Penulis percaya masing-masing mempunyai alasan tersendiri untuk menghadiri kejohanan PUBG Mobile Club Open – Spring : SEA League ini. Liga berprestij ini mengumpulkan pelbagai pasukan dari Asia Tenggara antaranya Thailand, Indonesia, Malaysia, Vietnam, Kemboja dan Filipina bertanding merebut hadiah wang tunai terkumpul RM107,980.
Bagi sesetengah pengulas, ia adalah pengalaman baru. Bagi yang lain, ia adalah untuk memartabatkan bahasa Melayu di peringkat antarabangsa.
Gambar: FB Page Terence “Icybaby12” Yong
Jom kita dengarkan kisah dari lima pengulas tempatan iaitu ChuChu, icybaby12, OnTheGo, J Hunter dan Qontra yang akan mengulas bermula esok hinggalah awal Jun depan.
Saksikan ulasan mereka di Facebook rasmi PUBG Mobile di SINI dan Bahasa Inggeris (Youtube) di SINI.

1. Andriyana Mohd Ghazali (ChuChu)
Gambar: FB Page ChuChu Gaming
Sebagai satu-satunya gadis dari Malaysia, Andriyana atau ChuChu akan mengulas dalam bahasa Inggeris menjelang musim liga berlangsung esok.
“Ini adalah kali pertama saya ke offline events untuk mengulas dalam bahasa Inggeris.
“Sebenarnya ramai yang kenal saya tahu memang saya suka mengulas dalam bahasa Inggeris jadi di sini (Shanghai) akan jadi stepping stone untuk menggilap bakat saya. Memang dah lama tak dapat peluang ni jadi sedikit rasa gementar takut tak boleh buat tapi saya tetap percaya dan yakin pada diri sendiri.
ChuChu mengatakan pengalaman pertama kali mengulas ketika Ramadhan sangat menguji kemampuan dirinya.
“Sebagai pengulas, ini adalah kali pertama mengulas di bulan mulia.
“Tak boleh makan dan minum ditambah lagi dengan mengulas untuk sebulan pastinya menjadi cabaran. Tapi kami dikhabarkan akan bertukar posisi sebagai data analis ataupun buat play by play dan acara itu akan berlangsung lebih kurang 7 jam jadi taklah penat sangat,” katanya.
Tambah ChuChu, dia mengakui berdepan dengan inferiority complex.
“Dalam konteks jantina, pasti akan ada rasa macam ni tapi bagi saya, kalau kita bagus, tak kisah jantina tapi kita akan tetap berada di atas kerana usaha dan penat lelah.
“Saya selalu cakap dekat diri sendiri, selagi berusaha kita boleh pergi ke depan. Kalau mereka (lelaki) boleh buat, kenapa bukan saya?
“Saya makan nasi, saya puasa, saya buat apa yang mereka buat. Bagi saya, yang divide isu ini adalah mindset masing-masing,” katanya.
Akhir kata, ChuChu menasihatkan pengulas yang meningkat naik dan gadis lain untuk menceburi bidang ini perlu ada minat dan tahan cemuhan di laman sosial.
“Cabaran tu memang ada tapi kena ingat, kalau dah ada minat dan suka, tiada siapa boleh halang kita,” katanya.

2. Terence Yong Yew Gin (Icybaby12)
Gambar: FB Page Terence “icybaby12” Yong
Terence akan mengulas dalam bahasa Inggeris. Sebagai pengalaman pertama di kejohanan berskala ini, dia sangat teruja apabila mendapat peluang ini.
“Saya memang looking forward untuk menikmati pengalaman baru di sini. Komunikasi tidak akan jadi masalah kerana saya fasih berbahasa Mandarin. Bagi saya, apa yang akan mengejutkan saya ialah budaya di sini yang nyata berlainan berbanding di Malaysia,” katanya.
Bagi menghadapi persiapan untuk mengulas dalam masa sebulan, Terence berkata, dia banyak mempelajari rutin baru.
“Contohnya, saya bersenam, berdiet dan karoeke untuk latihan vokal selain menonton video perlawanan. Namun, bagi saya yang paling penting ialah memiliki keyakinan pada diri sendiri untuk buat semua itu kerana akhirnya ia memang berbaloi,” katanya.
Kata Terence cabaran terbesar mungkin dari sudut pengulasan memandangkan hanya tiga orang saja yang mengulas.
“Tiga orang daripada kami akan mengulas dalam Bahasa Inggeris jadi ia akan lebih repetitive. Oleh itu, saya cuba untuk pelbagaikan cara mengulas selain mempelajari teknik baru bagi penonton lebih terhibur dengan ulasan saya,” katanya.
Artikel berkaitan: 5 skuad ini bersedia untuk kibar Jalur Gemilang di bumi Shanghai, China

3. Aaron Chan (Qontra)
Gambar: FB Page Qontra
Bagi Aaron Chan atau Qontra, dia sangat teruja dengan peluang diberikan ini selain menyifatkan China adalah negara yang sangat maju dalam industri e-sukan.
“China sangat fokuskan e-sukan jadi saya tak sabar nak lihat sudut penganjuran acara di sini. Pastinya canggih dan efisyen.
“Bagaimanapun, saya sedikit risau apabila berada di sana kerana tak boleh bercakap Mandarin dengan lancar,” katanya.
Menurutnya, pengalaman untuk mengulas di China adalah bagai bulan jatuh ke riba.
“Tak pernah saya sangka daripada dulu mengulas di studio yang kecil di Garena sehinggalah saya ambil peluang untuk keluar dari zon selesa dan ambil cabaran sebagai pengulas sepenuh masa, nyata berbaloi.
“Saya nak berterima kasih kepada yang bagi sokongan. Sekarang kita boleh nampak pengulas e-sukan mula menerima penghargaan dari penganjur atas usaha mereka,” katanya,
Aaron berkata, dia akan membuat rujukan menyeluruh tentang pasukan bertanding dan memfokuskan pada pasukan pilihan antaranya Secret Genexsus dari Malaysia.
“Bagi saya, apa-apa boleh berlaku dan game akan jadi milik sesiapa saja untuk tournament kali ini,” katanya.

4. Partibhan (OnTheGo) & Azrul Anwar Azman (J Hunter)
Dari kiri: OTG dan J Hunter
Kedua-dua pengulas berbakat ini akan mengulas dalam Bahasa Melayu, secara langsung dari Shanghai, China bermula esok!
MyGameOn: Apakah harapan korang untuk liga kali ini?
J Hunter: Biasanya event saya mengulas adalah pendek-pendek tapi kali ini ia liga jadi agak panjang. Memang ada rasa gemuruh takut orang bosan jadi saya kaji cara untuk bagi penyampaian nampak lebih segar kepada penonton.
OnTheGo: Ramai lupa bahasa kita (Bahasa Malaysia) sebenarnya sesuai digunakan dalam e-sukan. Dibandingkan dengan negara lain, komuniti PUBG Mobile tempatan sangat menyokong dan inilah peluang untuk memartabatkan Bahasa Malaysia di arena antarabangsa.
MyGameOn: Apakah cabaran mengulas selama sebulan di sana?
J Hunter: Saya akan belajar penggunaan perbendaharaan kata baru. Takkan hari-hari kita nak bagi ‘hidangan’ sama kepada penonton kan? Tentunya saya akan expand melalui pembacaan dan menyentuh sedikit tentang perkara menarik di Shanghai.
OnTheGo: Saya lebih suka untuk belajar gunakan perkataan yang jarang disebut. Sebab itu, buku nota memang jadi peneman kalau mengulas. Saya akan catat perkataan yang mungkin terlepas pandang selain menonton ulasan dari Adam dan Ikuto.
MyGameOn: Apakah cabaran selain mengulas?
J Hunter: Bagi saya, selaku orang Malaysia beragama Islam, berpuasa dan cari tempat untuk makan. Sebab itu akan rasa rindu Malaysia nanti lebih-lebih lagi apabila liga ini dilanjutkan hingga ke Aidilfitri.
OnTheGo: Saya tak mempunyai masalah malah lagi teruja sebab boleh cuba belajar berpuasa dan berhari raya di sana bersama rakan-rakan Muslim yang lain.
MyGameOn: Ucapan kepada peminat dan penyokong Malaysia yang menantikan ulasan korang?
J Hunter: Harap mereka terhibur dengan persembahan akan kami berikan. Akhir kata, hargailah pengorbanan caster yang berkorban Raya dan Ramadhan bersama family untuk sampaikan ulasan Bahasa Malaysia di bumi Shanghai, China!
OnTheGo: Nilah saat caster Bahasa Melayu untuk menyerlah, so nak ucapkan terima kasih kepada semua. Yang penting, #cantikmacambunga
—
Bagi video ulasan dan livestreaming mereka nanti, tunggu kemaskini daripada kami di Facebook!


E-sukan sudah menjadi satu platform bagi anak muda menonjolkan bakat malah menjadikannya satu karier untuk dibawa ke peringkat lebih tinggi, contohnya bertanding dalam kejohanan-kejohanan besar di peringkat antarabangsa. Di Malaysia, kita tidak ketinggalan kerana sepanjang industri e-sukan bertapak, kita sudah mempunyai beberapa pemain yang mampu memberi saingan kepada bakat-bakat luar negara.
Penulis yakin anda yang ingin menceburi bidang sama pastinya menganggap atlet negara ini sebagai idola dalam industri. Sempena Hari Kemerdekaan Ke-62 ini, mari kita lihat sumbangan ataupun pencapaian mereka di pentas dunia.

1. Yap Jian Wei (xNova)

Pemain muda berusia 21 tahun ini mengharungi pelbagai rintangan sebelum berjaya ke tahap yang sekarang ini. Sebelum bersama PSG.LGD, beliau terlebih dulu memulakan kariernya di bawah Lowyat E-Sport bersama Adam “343” Erwann Shah.
xNova juga pernah menyertai skuad tempatan, Warriors Gaming Unity sebagai posisi pembantu (support) namun kejayaannya bersama pasukan itu tak berkekalan sehinggalah apabila dilamar PSG.LGD pada awal tahun lalu.
Sejak bermain bersama skuad China itu, xNova menunjukkan pemain Malaysia juga berbakat dan tiada tandingannya walau di bawah pasukan luar negara. Mereka pernah memenangi Epicenter XL dan MDL Changsha Major. Pencapaian terbaik mereka adalah tempat kedua di The International 2018 dan baru-baru ini tempat ketiga di The International 2019.
Dalam satu temubual sebelum TI9 bermula, xNova turut dilihat tepat apabila mengatakan pasukan China lain sangat stagnant kecuali Vici Gaming. Pasukan itu mendapat top 6 pada minggu lepas.

2. Luqman Haziq (Fenrir)

Luqman “Fenrir” Haziq antara pemain muda berbakat yang dikenali dalam industri FIFA di Malaysia. Di FUT Champions Cup awal Januari, dia adalah pemain Malaysia pertama yang layak sekali gus mencetuskan fenomena tersendiri pada usia 22 tahun.
Fenrir juga seorang yang tak mengabaikan pelajaran kerana sepanjang penglibatannya dalam industri e-sukan, dia pandai membahagikan masa untuk ulangkaji dan berlatih sebelum menyertai pertandingan.
Pemain kompetitif e-sukan ini mengambil jurusan kewangan di Universiti Malaya.
Sepanjang berada dalam arena kompetitif, Fenrir menjuarai beberapa kejohanan ternama antaranya Selangor Cyber Games 2019 dan Malaysian Esports League 2018.

3. Ramona Azween (GFi#)

Namanya tidak asing lagi dalam arena kompetitif Counter Strike: Global Offensive (CSGO) wanita. Sebut saja Ramona Azween, terbayang kelibat gadis ayu berbakat ini yang sudah 15 tahun dalam industri. Tidak seperti gadis lain, Ramona memilih hala tuju menjadi pemain kompetitif dan mengisi masa lapangnya bermain game.
Menerusi kariernya, Ramona pernah menyertai pasukan Orange Esports dan bersama Sphynx.MY menjuarai pusingan kelayakan Malaysia bagi Permainan Sukan Elektronik Dunia (WESG). Malah, kejayaannya terus bertambah bersama ahli pasukannya, Aisya Sabrina Sabri (Argent), Shanice Choo Xin Ru (Alaska), Jasmine Christina Sim Huiyan (Jazminism) dan Iffah Nazurah Saidi (3ve) di kejohanan Asia CS:GO Wanita, Zowie Divina di Shanghai, China.
Mereka kemudiannya mewakili negara di pentas dunia, Dreamhack Valencia pada 5 hingga 7 Julai lalu. Biarpun terkandas di pusingan awal, pasukan ini sudah membuktikan nama Malaysia patut disegani dalam arena kompetitif CS:GO wanita.

4. Yeik Nai Zheng (MidOne)

Tuah bermain dalam kejohanan Mountain Dew tak lama dulu membuka lembaran baru bagi perjalanan karier Yeik Nai Zheng atau MidOne. Namanya kini terus meniti di bibir peminat sebagai salah seorang pemain Dota 2 terunggul negara. Sebelum bersama Secret (pasukannya kini), perjalanan MidOne terlebih dulu dikenali menerusi bakatnya dalam pasukan Fnatic.
Dilamar oleh lagenda Dota 2 negara, Mushi, MidOne kerap kali menghadiri kejohanan negara dan dia membantu skuad Asia Tenggara itu mendaki tangga keempat di The International 2016 namun pencapaian terbaiknya adalah bersama skuad Eropah, Team Secret. Ketika menyertai pasukan itu, MidOne bermain sebagai posisi satu dan memenangi kira-kira 5 kejohanan Major dan mendapat placing ke-5 di The International 8 dan di tempat keempat untuk The International 2019.
Handal menggunakan hero Invoker dan Ember Spirit, MidOne terkenal dengan flashy plays di kejohanan ternama Dota 2.

5. ViP Squad, Junior Talent, AROV Esports, Yoodo Gank Dan Team Secret

Kelima-lima pasukan kompetitif PUBG Mobile ini sememangnya dikenali dalam kalangan komuniti. Mereka sebelum ini mewakili negara di Liga Asia Tenggara PUBG Mobile Club Open (PMCO) Musim Bunga di mana mereka bertarung selama 6 minggu untuk merebut slot ke final di Jakarta, Indonesia.
Yoodo Gank, AROV, ViP Squad dan Team Secret masing-masing berjaya mara ke final dan mereka bertarung bersama pasukan-pasukan lain yang layak dari musim liga. Saingan dari Thailand, Myanmar, Indonesia, Vietnam dan Filipina nyata tidak menggugat pasukan Malaysia terutamanya Team Secret yang layak mendapat placing untuk ke global final.
Biarpun terkandas di Berlin, Jerman untuk kejohanan penutup, namun Team Secret membuktikan mereka bukan calang-calang untuk ke tahap itu.
Artikel berkaitan: Jom kenali lima skuad PUBG Mobile Malaysia yang layak ke PMCO
Foto diperoleh dari pelbagai sumber: Google, Liquipedia dan Facebook


PUBG Mobile bukan saja menjadi permainan mudah alih kegemaran ramai malah ia antara game yang mempunyai pemain kasual terdiri daripada lelaki dan wanita. Disebabkan kemudahan akses kepada peranti pintar, game ni dimainkan tak mengira peringkat usia dan jantina.
Jadi janganlah terkejut kan kalau penulis kata ada pemain kasual perempuan yang menjadikan game ini sebagai cara untuk jana pendapatan. Berasal daripada negara seberang, Indonesia, gadis ayu Citra Cantika ini punya bakat bermain game sambil menghiburkan peminat dengan celotehnya di Facebook!
Bermula berjinak-jinak dalam streaming sejak September tahun lepas, kini dia mempunyai lebih 250,000 sukaan dan 70,000 pengikut di Facebook page miliknya.
Korang boleh follow dia dekat https://www.facebook.com/cantikacit/

View this post on Instagram

Start each day with grateful heart 💙
A post shared by  Citra Cantika (@cantikacitra) on May 31, 2019 at 8:12pm PDT

View this post on Instagram

Jarang dimakeupin sekalinya makeup ngerasa muka aneh 🤪. Tapi i luv it so much 💕. . 💄 : @makeupmomsya
A post shared by  Citra Cantika (@cantikacitra) on Mar 1, 2019 at 2:29am PST

Dia juga selalu memuat naik video stream bermain PUBG Mobile di saluran Youtube miliknya.

Kalau korang nak saksikan lebih banyak video, boleh ke saluran Youtube Cantika Gaming.
Cantika biasanya akan stream hampir setiap hari dan videonya biasanya akan menerima lebih 500,000 tontonan dan ramai jejaka serta gadis yang akan mengikuti perkembangannya.
Terbaru, dia akan menyertai Facebook Gaming Creator Summit 2019 di Manila Filipina yang akan dihadiri ramai lagi content creator dari rantau Asia Pasifik.

Pencapaian diperolehnya ini menunjukkan jantina bukanlah penghalang dalam dunia permainan video dan semuanya boleh dicapai dengan usaha dan keyakinan!
Gambar didapat daripada pelbagai sumber: Facebook, google dan lain-lain.
Ikuti kami di Facebook dan Instagram.
Saksikan kami di YouTube.


PUBG Mobile bukan hanya sekadar masuk tembak-menembak ke dalam Erangel, Miramar, dan Vikendi sahaja.
Ada beberapa peranan atau posisi yang mainkan peranan penting untuk anda di dalam satu skuad berempat PUBG Mobile.
Jom kita tengok apa posisi di dalam PUBG Mobile yang menjadi role penting.
In Game Leader/ Scouter

In Game Leader (IGL) adalah pemimpin di dalam satu pasukan PUBG Mobile.
Seorang IGL yang menjadi penentu untuk tempat yang akan dituju oleh ahli pasukan.

Sebagai Scouter, posisi ini yang akan dapat membuka jalan dan mencari peluang sepanjang masa berjalan dengan memberi arahan untuk semua orang di dalam pasukan.
Scouter juga perlu mendapatkan body armor dan head armor yang paling kuat kerana sentiasa berada di barisan hadapan dan menjadi orang yang akan memberi arahan untuk rotasi sepanjang permainan.
Carry/Fragger

Carry adalah posisi yang akan membawa pasukannya ke arah kemenangan. Selalunya Carry akan menjadi pemain terbaik atau Ace di dalam satu skuad.
Mereka perlu dilindungi oleh rakan pasukan dari belakang dan perlu mendapatkan senjata dan peralatan terbaik.
Paling penting Carry tidak boleh mati dan harus anda untuk mengekalkan momentum ke atas pasukan lain.

Rusher
Rusher pula salah satu role di dalam PUBG Mobile yang sentiasa memberi tekanan yang banyak untuk pihak musuh.
Jika Scouter menjadi orang yang mencari peluang dan menukar rotasi, Rusher pula menjadi orang pertama yang akan berlawan dengan musuh.
Rusher memerlukan lebih banyak peluru dan grenade untuk membunuh musuh-musuhnya.
Tidak lupa juga Rusher juga perlu membawa sedikit item perubatan seperti First Aid Kit, painkiller dan lain-lain.
Support

Support adalah posisi terakhir di dalam PUBG Mobile. Mereka akan menjadi orang yang akan membantu untuk sembuhkan ahli pasukan yang cedera.
Di dalam posisi ini Support akan mempunyai banyak consumables untuk memberi support yang secukupkan kepada pasukan.

Jadi ini antara peranan anda sebagai ketua clan untuk mencari setiap pemain dengan kelebihan masing-masing.
Apa lagi role yang anda rasa patut ada di dalam PUBG Mobile?


Permainan mudah alih kian mendominasi pasaran rantau Asia Tenggara khususnya Malaysia berikutan konsep dan mekanisme yang mudah difahami selain boleh dimainkan di peranti pintar sepenuhnya.
Arena of Valor yang dibangunkan oleh Tencent Games dan diterbitkan secara rasmi oleh Garena di pasaran Malaysia, Filipina dan Singapura kini mencecah lebih 500,000 muat turun di Playstore dan Appstore. Ini menunjukkan permainan ini sudah lama ditunggu-tunggu oleh peminat khususnya pemain Mobile Legends yang ingin mencuba sesuatu yang baru.
Sebaik saja memasuki skrin login, penulis sudah pun tertarik dengan paparan karakter dari komik DC iaitu Wonder Woman, Batman dan Superman. Mungkin Garena bercadang untuk mengeluarkan patch yang menampilkan karakter ini seiring dengan tayangan filem Justice League pada November depan.
Memilih server Valiant, antara satu-satunya server buat masa ini, penulis terus dikejarkan di mod tutorial yang perlu dilengkapkan terlebih dulu. Jujur penulis katakan, grafiknya sangat memukau dan ia menyokong fungsi multiple touch dan sangat optimised untuk peranti pintar.
Terdapat tab yang biasa dilihat seperti Store, Armory, Arcana (ibarat sistem Rune dalam League of Legends) dan juga Guild.
Apa yang menariknya, Garena turut menawarkan beberapa hero percuma yang boleh didapatkan menerusi quest yang perlu diselesaikan bersama rakan-rakan. Sebagai contoh, penulis sudah pun berjaya mendapatkan hero Butterfly selepas memenangi 10 perlawanan casual bersama rakan.
ANTARA karakter yang boleh dimainkan. FOTO: Garena Malaysia
Skin juga boleh didapatkan secara percuma. Korang hanya perlu memenangi perlawanan Ranked dan menepati quota kemenangan yang diberikan. Skin Alice misalnya boleh didapatkan percuma selepas 50 kemenangan di mod Ranked.
Penulis turut tertarik dengan 6 mod yang ditawarkan. Walaupun masih belum mencuba hook wars, ia boleh dikatakan hampir sama dengan Pudge Wars di mod Warcraft 3 dulu. Terdapat juga mid wars dan perlawanan satu lawan satu bagi mereka yang dahagakan pencapaian untuk mempamerkan kehebatan bermain satu-satu hero.
Mod ranked adalah yang paling dicari-dicari kerana bagi penulis, rata-rata pemain ingin mencabar diri mereka memburu kedudukan tertinggi dalam arena. Bermula dari peringkat bawah iaitu Bronze hinggalah ke Master.
GAMEPLAY yang mudah dan seronok! FOTO: Garena Malaysia
Pada mulanya penulis mencuba hero Valhein dan terus tertarik dengan set kuasanya yang mudah difahami. Sejujurnya, penulis menyukai sokongan fungsi multi touch kerana sebagai Valhein, kekuatan utama hero ini ialah shoot and run. Fungsi itu memudahkan penulis untuk berbuat begitu.
Tidak ketinggalan, rakan penulis dari Facebook yang sentiasa bersedia untuk main bersama jika diperlukan. Boleh dikatakan sesi permainan bersama rakan lebih seronok kerana faktor komunikasi dan persefahaman lebih lancar. Bagaimanapun, penulis berharap Garena akan menyediakan fungsi voice chat tidak lama lagi. Lagi best apa!
Sepanjang beberapa hari bermain, penulis berjaya menduduki ranking Gold IV dan mempunyai lebih hampir 25 hero. Tindakan Garena menyediakan tugasan bagi mendapatkan hero percuma dan diskaun ke atas hero di store harus dipuji.
Kesimpulannya, penulis menikmati permainan mudah alih ini kerana grafiknya yang memukau, hero dengan latar belakang tersendiri dan mod-mod menarik yang ditawarkan. Syabas Garena! Tak sabar pula untuk main Batman dan hero DC yang lain!


Bersedia untuk mengganas sebagai Godzilla dalam permainan Fall Guys: Ultimate Knockout. Kostum rasmi raksasa gergasi tersebut baru-baru ini diumumkan oleh MediaTonic. Nampaknya ia merupakan hasil kerjasama antara studio itu bersama syarikat filem Toho.
Kostum Godzilla akan diperkenalkan dalam Fall Guys pada minggu depan. Seperti semua kostum lain dalam Fall Guys, ia dipecahkan kepada bahagian atas dan bahagian bawah. Satu butiran menarik kostum ini ialah ia memegang sebuah kereta berwarna oren di tangan kirinya.

LOL
 I can’t explain how excited I am to let you know that GODZILLA will be coming to Fall Guys next week
 THE GODZILLA@TOHO_GODZILLA
 THE ACTUAL GODZILLA
 LITERALLY GODZILLA
 OFFICIAL GODZILLA
 Better start getting your crowns together now 👀 pic.twitter.com/cMgUdqHCgX
— Fall Guys 👑 (@FallGuysGame) October 27, 2020

Malangnya, MediaTonic tidak mendedahkan berapa Crowns atau Kudos yang diperlukan untuk membeli kostum ini. Para peminat Godzilla di luar sana dinasihati untuk (cuba) memenangi sebanyak mungkin perlumbaan pada minggu ini agar anda mampu membeli kostum hebat ini.
Ikuti kami di Facebook dan Instagram.
Saksikan kami di YouTube.


Pejam celik pejam celik, akhirnya peminat Ragnarok Online boleh menarik nafas lega selepas menunggu sekian lama! Electronics Extreme akan melancarkan server rasmi permainan itu di Malaysia dan juga Singapura tidak lama lagi.
Seiring dengan pengumuman itu, mereka menganjurkan acara terbuka untuk pengunjung di Publika Mall, esok bermula jam 11 pagi hingga 8 malam. Paling menarik, kemasukan adalah percuma!
Peminat boleh expect beberapa free gift berupa in-game items yang boleh ditebus selepas membuat pendaftaran di kaunter. Lebih menarik, 300 pengunjung terawal akan mendapat random cosmetic item yang sangat comel!
Jadi tunggu apa lagi, jom ramai-ramai meriahkan acara ini esok dan bawa kawan-kawan korang untuk mengimbau kembali nostalgia zaman kanak-kanak dulu.
Korang boleh dapatkan info lanjut berkenaan acara itu di sini.
Facebook rasmi: klik sini.


Assassin’s Creed punya saga nampaknya dah lengkap dengan Odyssey!
Berita baik ini membuatkan ada pengguna di Youtube iaitu The Leaderboard yang breakdown timeline untuk setiap judul dalam francais ini.
Dalam video di bawah, korang boleh saksikan bagaimana setiap chapter diperincikan. Ia dimulakan dengan penciptaan manusia pada tahun 75111 Sebelum Masihi. Ia juga menceritakan tentang Eden dan bagaimana ia membawakan kepada pemberontakan — dan kelahiran Assassins ini.

Selepas itu, kita melangkah ke entri lain hinggalah ke Assassin’s Creed Odyssey yang menampilkan Leonidas dengan lembingnya ditunjukkan.
Kemudian, kita beralih pula ke Origins yang menunjukkan bagaimana Bayek memainkan peranan penting sebagai protagonis.
Third Crusade — Ini adalah masa yang mana kesemua Templars mula berperang dan juga Altair, assassin pertama yang memulakan siri ini. Apple of Eden juga muncul secara mengejut dalam klip ini.
Akhir sekali, kita ke banyak lagi permainan video seperti Assassin’s Creed IV: Black Flag dan pengenalan Captain Edward Kenway. Assassin’s Creed III mengikuti tahun 1754 dan kita didedahkan dengan Connor, cucu kepada Edward.
Dan seperti yang kita lihat, video ini menggabungkan semua saga ini dengan begitu sempurna. Diharapkan kembara seterusnya membawakan era yang lebih epik!
Sumber: Comicbook


Korang dah tengok belum? Game kad baru dari Valve seakan Hearthstone yang sekarang dah ada gameplay ditunjukkan!
Gamespot ketika mengunjungi HQ Valve sempat mencuba Artifact dan rekodkan sesi permainan mereka.
Seperti yang kita tengok, Artifact ada persamaan dengan game popular Blizzard iaitu Hearthstone: Heroes of Warcraft. Tapi ia juga ada elemen Multiplayer Online Battle Arena (MOBA) di dalamnya yang menambahkan kepelbagaian untuk gameplay.

Artifact juga menggunakan hero dari dunia Dota seperti yang ditunjukkan dalam video. Kad bantuan turut mirip dengan skill daripada hero-hero sedia ada contohnya Frost Bite dari Crystal Maiden dan Thundergod’s Wrath dari Zeus.
Dari segi mekanismenya, setiap kad yang ditewaskan akan memberikan gold kepada pemain. Pada akhir pusingan, pemain boleh membeli kad baru menggunakan mata wang itu dan melakar strategi baru.
Agak ironik menyaksikan Valve datang dengan game kad yang menampilkan watak dari Dota 2 – yang sebenarnya menggunakan hero-hero yang terdapat dalam original Dota yang dibangunkan dalam enjin Warcraft 3 (IP milik Blizzard).
Sumber: Gamespot


Minggu final untuk kejohanan dunia Dota 2, The International 11 bakal berlangsung pada 29 dan 30 Oktober ini. Empat pasukan yang tinggal iaitu Team Secret, Team Aster, Tundra dan Team Liquid bakal bertarung untuk merebut Aegis of Champions di Singapura.
Sehubungan itu, twt_dota dengan kerjasama Novoid Arena menganjurkan sesi tayangan (pubstomp) untuk final ini di LaCrista Hotel, Melaka pada kedua-dua hari.
Anda boleh merujuk kepada ciapan di bawah ini:

Terletak di LaCrista Hotel Melaka, venue kali ini akan menjanjikan the best experience for you guys untuk lepak with all your friends and family to watch some DOTA!
 Here are some photos of the venue: pic.twitter.com/1UgnB5cYw7
— ANDA MAHU PUBSTOMP? (@twt_dota) October 25, 2022

Ini pula adalah harga tiket yang ditawarkan termasuk penginapan selama dua hari satu malam di hotel itu.
Bagi tiket Immortal, anda akan dapat pakej penginapan dua hari satu malam di LaCrista Hotel dan tempat duduk premium dalam Arena berserta air free flow.

Harga tiket lain juga turut menyertakan merchandise kecuali Legend yang menawarkan tempat duduk free seating.
Bersama-sama itu, terdapat pelbagai aktiviti menarik akan dianjurkan seperti cabutan bertuah, match predictions, cabaran CEEEEEEBBBBB dan lain-lain lagi.
Layari novoid-arena.my untuk pembelian tiket dan ikuti @twt_dota di Twitter bagi perkembangan lanjut.


Siri televisyen The Walking Dead sememangnya popular. Oleh itu, Overkill Software bercadang untuk develop game survival yang menggunakan perspektif first-person dan mengumpulkan sehingga 4 orang pemain dalam sistem co-op.
Jom saksikan trailer baru ini!

Seperti yang korang perhatikan, Maya adalah seorang jururawat dan wabak zombi itu pada mulanya diperlihatkan di hospital. Walaupun mereka bersungguh untuk mempertahankan diri tapi salah seorang doktor dijangkiti dan meminta untuk ditembak sebelum bertukar.
Apa yang pasti, permainan video ini akan menyediakan elemen seperti dalam Dead Island yang mana setiap karakter mempunyai kepakaran sendiri. Macam Maya, dia mungkin akan jadi watak healer kerana statusnya sebagai jururawat.
Game ini dijangka akan dikeluarkan pada musim luruh (bulan September hingga Disember) di konsol PlayStation 4, Xbox One dan PC.
Sumber: Variety


Rindu ulasan League of Legends dalam Bahasa Malaysia? Jangan risau, admin nak berkongsi macam mana korang boleh tengok wakil negara berentap tapi dalam localised version!

 Aaron Chan (Qontra) dan Lin Chronicle (Lin LP Shoutcaster) akan menjadi pengulas bagi Garena Premier League 2018 sekarang ini yang berlangsung di Bangkok, Thailand!
Ulasan ini dibawakan oleh Mineski TV Malaysia dan korang boleh saksikannya di Twitch dan juga laman Facebook E-sukan yang tertera di atas.
Jom kita bagi sokongan kepada pasukan negara, Kuala Lumpur Hunters (KLH) yang akan berentap di peringkat kumpulan pada hari ini dan esok!


Lenovo telah mengumumkan kejohanan DOTA 2 antara universiti Rise of Legion: Collegiate Tournament. Ia akan berlangsung selama dua hari dari 26 September hingga 27 September ini. Anda dan rakan-rakan anda boleh mendaftarkan diri untuk menyertai kejohanan ini bermula dari sekarang hingga 20 September.
Kejohanan ini menawarkan hadiah terkumpul berjumlah RM4,000. Juara akan membawa pulang RM2,400, naib johan akan memenangi RM1,000, dan pemenang tempat ketiga akan menerima RM600.
Satu perkara penting yang perlu diketahui oleh mereka yang ingin menyertai kejohanan ini ialah mod permainan biasa DOTA 2 tidak akan dipertandingkan. Format kejohanan ini menggunakan mod permainan 1v1 Solo Mid dengan satu penyingkiran (Single Elimination).
Untuk memenangi sebuah perlawanan, anda perlu membunuh Hero musuh dua kali atau memusnahkan tower Tier 1. Pusingan awal ditanding secara BO1 dan pusingan Separuh Akhir dan Akhir pula ditanding secara BO3.
Penyertaan kejohanan ini memerlukan lima orang ahli pasukan dan ia terbuka untuk 10 pasukan sahaja. Oleh itu, jangan terlepas peluang untuk mendaftarkan diri di laman web Lenovo Legion. Anda juga boleh mendapatkan maklumat lanjut mengenai kejohanan ini di laman web tersebut.
Ikuti kami di Facebook dan Instagram.
Saksikan kami di YouTube.


Bosan di rumah dan tak tahu nak buat apa? Jom sertai kejohanan Call of Duty Mobile ini!
Ya, sempena Perintah Kawalan Pergerakan (PKP) fasa ketiga ini, kerajaan negeri Pulau Pinang melalui MMK Belia dan Sukan akan mengadakan kejohanan e-sukan dalam talian kepada belia untuk mengisi lapang. Yang menariknya, penyertaan terbuka kepada seluruh rakyat Malaysia!

Call of Duty Mobile 5v5 ini akan dimainkan dalam mod Search & Destroy, Domination dan Hardpoint dengan hadiah wang tunai terkumpul RM10,000. Ia mempunyai empat peringkat kelayakan dan satu peringkat akhir.
Kejohanan ini dianjurkan oleh Perbadanan Pembangunan Belia Negeri Pulau Pinang (PYDC) dengan kerjasama Persatuan Sukan Elektronik Pulau Pinang dan Blackbox eSports Associate Penang (BEAP) dari 18 April hingga 28 April. Ia mempunyai empat peringkat kelayakan dan satu peringkat akhir (playoff).
YB Chow Kon Yeow selaku Ketua Menteri Pulau Pinang berkata, e-sukan menjadi salah satu tonggak dalam perkembangan belia di Malaysia.
“Saya yakin liga ini dapat menarik tumpuan belia untuk melibatkan diri dan bersama-sama membangunkan industri ini di Pulau Pinang,” katanya.
“Di sini juga saya menyeru golongan belia selain bermain game, jangan lupa menjalankan sukan fizikal di rumah juga. Kerajaan Pulau Pinang telah menyediakan video untuk cadangan aktiviti fizikal di rumah,” kata YB Tuan Soon Lip Chee, EXCO Belia dan Sukan Negeri Pulau Pinang.
Video tersebut boleh ditonton di SINI.
Untuk maklumat lanjut dan pendaftaran, anda boleh layari Facebook di pautan INI.


Pernah terfikir nak jadi pengulas atau personaliti e-sukan di Malaysia? Kali ini Mobile Legends: Bang Bang membuka lagi sesi ujibakat untuk mencari pengulas bagi permainan mudah alih ini.
Anda akan berpeluang untuk hos kejohanan secara langsung ataupun mengulas perlawanan dipertandingkan.
Sesi ujibakat terbuka ini akan menawarkan kontrak kepada yang terpilih. Bagi anda yang berminat, boleh klik LINK ini untuk mendaftar. Tarikh tutup pendaftaran adalah pada 17 Mac jadi anda perlu cepat!

Syarat Kemasukan:
· Berumur 18 tahun ke atas
· Fasih dalam Bahasa Melayu atau Bahasa Inggeris
· Dapat menampilkan diri dengan baik di depan kamera
· Mempunyai minat terhadap Mobile Legends: Bang Bang
· Menetap di Kuala Lumpur atau di Selangor (atau mempunyai tempat untuk menginap di Kuala Lumpur atau Selangor dan boleh datang ke lokasi jika di perlukan)


Bosan di rumah tak buat apa-apa? Nak bertarung dalam pertandingan e-sukan tapi untuk peringkat universiti saja?
Jangan risau, kali ini Kejohanan E-Sukan Kampus Semester 3 kembali bersama Yoodo! Tak perlu keluar rumah, boleh team up dengan rakan-rakan dan main secara online!
Game apa yang dipertandingkan kali ini? Anda boleh berentap dalam permainan Mobile Legends: Bang Bang dan Garena Call of Duty: Mobile dan menariknya ia terbahagi kepada lima zon berbeza.
Tapi yang tertanya-tanya, apa objektif Yoodo KEK 3 ini sebenarnya? Ia diadakan bagi mencari bakat baru dalam e-sukan terutamanya untuk dua game tersebut. Mana tahu lepas ni koranglah yang akan jadi pasukan seterusnya masuk MPL dan kejohanan CODM yang besar!
Khusus untuk pelajar universiti, sebanyak RM150,000 hadiah terkumpul ditawarkan yang mana RM50,000 untuk MLBB, RM50,000 lagi untuk CODM dan RM50,000 adalah biasiswa kepada universiti terbaik yang juga Juara Keseluruhan (dengan mata tertinggi).
Ini adalah tarikh-tarikh penting untuk anda tahu:
Tarikh tutup penyertaan. Pusingan kelayakan online Zon Finals Tarikh Grand Finals
Jadi apa korang tunggu lagi? Daftarlah sekarang di komuniti.mygameon.my dan tubuhkan pasukan sekarang! Mana tahu koranglah pasukan e-sukan terbaik yang dicari selama ini.
Ingat,  hanya lapan pasukan akan mara dan bertarung di peringkat zon finals (online) bagi kedua-dua permainan ini jadi pastikan korang dah standby berlatih sia-siap untuk jadi yang terbaik!
Nak tahu berapa anda boleh menang dalam kejohanan ini? Haa ini dia pecahan hadiah kemenangan untuk Yoodo KEK Semester 3 ini!

Apa tunggu lagi, jom bertukar ke Yoodo!

Pening fikir nak pilih Telco apa? Haa dengan Yoodo, anda boleh ubah suai data, panggilan dan SMS mengikut keperluan sendiri!
Yang paling best, kalau ahli baru boleh dapat 5GB percuma apabila daftar ke Yoodo! Sepanjang Perintah Kawalan Pergerakan Bersyarat (PKPB) ni juga, anda akan terima 1GB data percuma setiap hari.
Kini Yoodo juga menawarkan Promosi 2020. Dapatkan data Raya 20GB kini hanya RM20! Tawaran buat masa terhad! Rugi kalau tak ambil peluang ni!

Yang minat PUBG Mobile tu, jangan risau kalau data nak habis. Dengan Yoodo, ada 20GB Add-On data percuma untuk permainan tersebut jika anda bertukar segera!
Lepasni boleh lah dapatkan Chicken Dinner puas-puas dengan member anda!
Layari https://www.yoodo.com.my/ sekarang!


Selepas Nepal, kini tiba pula giliran negara Jordan untuk mengharamkan PlayerUnknown’s Battlegrounds (PUBG).

Suruhanjaya Pengawalseliaan Telekomunikasi (TRC) Jordan mengarahkan larangan untuk PUBG pada 4 Julai lalu. Keputusan ini dilakukan berikutan satu kajian daripada Pertubuhan Kesihatan Dunia (WHO) yang mana mengklasifikasikan PUBG adalah game yang menyumbang kepada “ketagihan dan sifat mengasingkan diri daripada masyarakat.”
Pada akhir bulan Mei tahun ini, WHO mengisytiharkan ketagihan video game sebagai satu penyakit yang boleh menyebabkan seseorang hilang kawalan dan taksub bermain sehingga mengabaikan aktiviti harian serta tidak menghiraukan keadaan sekeliling.
Game battle royale popular ini diharamkan kerana TRC menerima banyak aduan oleh orang awam dan organisasi lain atas impak negatif terhadap seseorang. Menurut laporan Roya News, ramai pemain menyatakan PUBG menggunakan nama senjata sebenar, justeru kanak-kanak boleh mempelajari nama-nama daripada game ini dan mendorong gangguan seksual dalam kalangan wanita.
Bukan itu sahaja, Jordan juga bakal mengharamkan 6 game lain termasuk Fortnite. PUBG turut diharamkan di negara China, India (beberapa bandar), Iraq dan Nepal (buat sementara waktu).
Adakah korang setuju dengan keputusan Jordan mengharamkan PUBG? Ataupun ini cuma reaksi yang tidak perlu digempar-gempurkan? Kongsikan pendapat bersama kami di Facebook.
Ikuti kami di Instagram dan tonton saluran kami di YouTube.
Sumber: VG24/7


Pada minggu ini, Epic melancarkan Epic Games Store dengan memberi keuntungan lebih lumayan kepada pembangun game tanpa perlu fikir tentang pengurusan hak digital (DRM) yang bakal menjadi saingan utama Steam.
Epic mengumumkan 15 game yang bakal ditawarkan di PC & Mac tetapi bukan semua game boleh dimainkan sekarang. Antara game dalam senarai itu yang paling mengejutkan kami adalah Journey yang mana sebelum ini hanya boleh dimainkan melalui PS3 & PS4 sahaja.
Berikut adalah tiga game baru yang baru sahaja diumumkan di The Game Awards kini boleh didapati di Epic Games Store:

Ashen
Hades
Hello Neighbor: Hide and Seek

Semasa di The Game Awards, Epic mendedahkan lagi tiga game yang akan muncul pada akhir bulan ini. Lebih-lebih lagi, Epic akan menawarkan sebuah game percuma pada setiap 2 minggu di stor mereka. 2 daripada 3 game dalam senarai ini adalah percuma untuk dimainkan:

Darksiders III – bakal tiba pada 14 Disember
Subnautica – bakal tiba pada 14 Disember dan percuma untuk download sehingga 27 Disember
Super Meat Boy – bakal tiba pada 28 Disember dan percuma untuk download sehingga 10 Januari

Bukan itu sahaja, banyak lagi game PC (dan bukan PC juga) bakal disertakan sekali di Epic Games Store. Namun, tarikh untuk kesemua game ini masih belum diumumkan lagi:

Genesis Alpha One
Journey
Maneater
Outer Wilds
Pathless
Rebel Galaxy Outlaw
Satisfactory
Super Meat Boy Forever
World War Z

Epic Games Store juga sudah rasmi dilancarkan dan boleh dilayari di sini.
Baca lanjut: God Of War Merangkul Anugerah Game Terbaik Di The Game Awards 2018
Sumber: Polygon


Harap-harap ini tidak banyak sangat menambah harga game yang perlu dibayar di Steam.
Ketika berlangsungnya pembentangan Belanjawan 2019, Menteri Kewangan Lim Guan Eng mengumumkan servis atas talian akan dikenakan cukai bermula pada 1 Januari 2020.

Perkhidmatan atas talian ini termasuk perisian muzik, video atau sebarang pengiklanan digital seperti Netflix, Spotify dan Steam.
Bagi perkhidmatan atas talian yang diimport oleh pengguna online store, penyedia perkhidmatan asing perlu berdaftar dengan Jabatan Kastam. Jabatan Kastam akan mengenakan cukai perhidmatan berkaitan yang berkuatkuasa pada tahun 2020.
Langkah percukaian ini akan menyeimbangkan persaingan peruncit kedai dan kedai atas talian terutamanya kepada kedai yang dimiliki oleh syarikat luar negara.
Buat masa sekarang, kadar cukai perkhidmatan atas talian masih lagi dalam perbincangan dan akan diumumkan kelak.


Epic Games Store kini telah memulakan Jualan Halloween yang berlangsung dari 22 Oktober hingga 5 November ini. Jualan ini menawarkan pelbagai permainan menarik dan terdapat potongan harga sehingga 75%.
Bagi anda yang masih mempunyai Epic Coupon yang diperoleh daripada penebusan Rocket League, anda boleh menggunakannya dalam jualan ini. Pada pendapat penulis, ini adalah masa yang sesuai untuk menggunakan kupon yang bernilai AS$10 itu kerana tarikh luputnya ialah 1 November.
Berikut adalah beberapa permainan menarik yang sedang ditawarkan dalam jualan ini:

Dead Cells – AS$10.49 AS$6.29
Red Dead Redemption 2 – AS$52.99 AS$35.50
Crysis Remastered – AS$12.99 AS$8.44
Borderlands 3 – AS$44.99 $22.49
Control Ultimate Edition – AS$16.99 AS$11.89
The Outer Worlds – AS$44.99 AS$22.49
Hades – AS$9.99 AS$7.99
Star Wars Jedi: Fallen Order – AS$59.99 AS$29.99

Pada waktu yang sama, pastikan anda tidak terlepas peluang untuk menebus Costume Quest 2 dan Layers of Fear 2 di platform tersebut. Seperti biasa, dua permainan ini hanya boleh ditebus dalam tempoh seminggu dan tawaran ini akan berakhir pada 29 Oktober pada waktu 11 malam.

Ikuti kami di Facebook dan Instagram.
Saksikan kami di YouTube.


Menjelang tiba bulan Oktober, Steam tentu akan mengadakan jualan Halloween yang mempamerkan game seram yang membuatkan korang gigit jari dengan potongan harga murah.
Oleh itu, kami telah menyenaraikan game seram yang mendapat tawaran terbaik dalam jualan Halloween Steam. Jualan ini bakal berlangsung bermula pada 29 Oktober sehingga 2 November pada 1am (waktu tempatan).

Resident Evil 2 – RM139 RM69.50
Dead by Daylight – RM38 RM19
Vampyr – RM189 RM64.26
Dying Light – RM74.99 RM25.49
Prey – RM118.50 RM59.25
Little Nightmares – RM99 RM24.75
Hunt: Showdown – RM99 RM69.30
A Plague Tale: Innocence – RM109 RM65.40
Outlast 2 – RM51 RM12.75
Blair Witch – RM51 RM38.75
The Dark Pictures Anthology: Man of Medan – RM75 RM50.25

Korang boleh lihat di sini untuk lihat tawaran lain.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Berita baik untuk peminat permainan seram PC: Jualan Halloween Steam 2020 kini telah bermula!
Jualan ini akan berlangsung dari 30 Oktober hingga 3 November (waktu Malaysia). Seperti jualan-jualan bertemakan Halloween lain, ia memberi fokus terhadap permainan-permainan seram. Walaubagaimanapun, tetap ada beberapa permainan di luar genre seram yang menerima diskaun hebat.
Selain daripada diskaun permainan, jualan ini juga memperkenalkan beberapa item baharu dalam Steam Points Shop seperti latar belakang dan bingkai profil Steam. Acara-acara bertemakan Halloween dalam permainan-permainan tertentu seperti For Honor dan Dead by Daylight juga ditonjolkan.
Antara permainan-permainan yang penulis rasa berbaloi dibeli adalah:

Resident Evil 2 Remake – RM89.00 RM35.60
Resident Evil 7 Biohazard – RM69.00 RM22.77
Dead Space 2 – RM79.00 RM19.75
Darkwood – RM31.00 RM10.54
World of Horror – RM32.00 RM27.84
SOMA – RM56.00 RM5.60
The Evil Within 2 – RM158.00 RM79.00

Jika katalog yang ditawarkan di Jualan Halloween Steam 2020 tidak menarik minat anda, penulis menasihati anda untuk melihat jualan-jualan Halloween yang juga sedang berlangsung pada waktu ini seperti di PlayStation Store dan Epic Games Store.
Ikuti kami di Facebook dan Instagram.
Saksikan kami di YouTube.


Para pemain PC di Malaysia dinasihatkan untuk bersedia membeli-belah kerana Jualan Musim Luruh Steam atau Steam Autumn Sale untuk tahun 2020 kini telah bermula! Terdapat diskaun untuk ratusan permainan video sehingga 90%. Jualan ini akan berlangsung dari hari ini hingga 2 Disember tahun ini.
Pada waktu yang sama, peringkat pencalonan untuk acara anugerah The Steam Awards 2020 juga telah bermula. Anda boleh mencalonkan permainan-permainan kegemaran anda yang dilancarkan pada tahun ini untuk memenangi anugerah-anugerah seperti Game of the Year, Labor of Love, dan banyak lagi. Para pemenang akan diumumkan pada 3 Januari 2021.

Berikut adalah beberapa permainan PC popular yang menerima diskaun yang tinggi:

The Outer Worlds – RM179.00 RM89.50 (diskaun 50%)
Resident Evil 3 (Remake) – Rm247.00 RM81.51 (diskaun 67%)
Assassin’s Creed Odyssey – RM189.00 RM56.70 (diskaun 70%)
Death Stranding – RM239.00 RM119.50 (diskaun 50%)
PUBG – RM74.99 RM37.49 (diskaun 50%)
Titanfall 2 – RM119.00 RM39.27 (diskaun 67%)
Star Wars Jedi: Fallen Order – RM249.00 RM99.60 (diskaun 60%)
DOOM Eternal – RM236.99 RM78.20 (diskaun 67%)
Total War: Warhammer II – RM159.00 RM54.06 (diskaun 66%)
Middle-earth: Shadow of War – RM105.00 RM21.00 (diskaun 80%)

Jika jualan ini tidak menawarkan permainan-permainan yang anda minat, jangan risau kerana ia bukan jualan Steam terakhir untuk tahun ini. Masih terdapat satu lagi jualan besar Steam yang akan diadakan pada penghujung tahun 2020 iaitu Steam Winter Sale.
Ikuti kami di Facebook dan Instagram.
Saksikan kami di YouTube.


Hanya tinggal beberapa hari sahaja lagi sehingga pengakhiran Jualan Musim Panas Steam tahun ini. Ramai pemain PC semestinya sudah membeli banyak permainan video baharu.
Bagi anda yang masih belum membuat keputusan untuk membeli apa-apa di Steam atau masih mempunyai wang lebihan, anda boleh merujuk artikel ini untuk senarai permainan video yang murah dan menarik.
Jualan Musim Panas Steam akan berakhir pada 10 Julai ini. Jangan lupa juga bahawa pembelian pertama yang berjumlah RM60 akan menerima potongan RM10.

Fallout New Vegas

Harga promosi: RM6.90
Harga biasa: RM23.00
Antara semua judul Fallout yang dilancarkan selepas Fallout 2, Fallout New Vegas ialah judul Fallout yang paling bagus dari segi menonjolkan aspek role-playing game (RPG) yang memberikan anda kebebasan untuk memilih cara bermain.
Tidak seperti Fallout 3 dan Fallout 4, watak pemain tidak diberikan latar belakang yang konkrit. Oleh itu, pemain bebas untuk memberikan identiti tersendiri serta set kemahiran unik kepada watak tersebut.
Kelemahan utama Fallout New Vegas ialah kualiti grafiknya tetapi aspek-aspek lain seperti permainan dan jalan cerita menjanjikan pengalaman permainan yang tidak mudah dilupakan.

Tomb Raider

Harga promosi: RM7.99
Harga biasa: RM39.99
Pada tahun 2013, Crystal Dynamics dan Square Enix membawa kembali salah seorang heroin popular dalam dunia permainan video iaitu Lara Croft dalam permainan video Tomb Raider.
Jika anda meminati permainan video aksi dan pengembaraan seperti Uncharted, ini merupakan permainan video yang sesuai untuk anda. Ia juga mempunyai elemen RPG di mana anda boleh menaiktaraf kemahiran-kemahiran Lara.
Walaupun sudah berusia tujuh tahun, Tomb Raider masih mempunyai kualiti grafik yang agak bagus. Jalan cerita judul ini biasa-biasa sahaja tetapi perwatakan Lara yang baharu ini menjadikannya watak yang matang dan mendalam.

SUPERHOT

Harga promosi: RM14.80
Harga biasa: RM37.00
Masa hanya bergerak jika anda bergerak.
Itulah peraturan utama dalam rekaan permainan SUPERHOT. Permainan video first-person shooter (FPS) yang hanya menggunakan warna merah dan putih ini memerlukan anda untuk berfikir dan bertindak dengan pantas.
Jangan tertipu dengan grafik minimalis judul ini. Ia mempunyai jalan cerita yang agak menarik di mana anda perlu menyelesaikan misteri di sebalik sebuah perisian komputer yang mengawal minda orang.

Bayonetta

Harga promosi: RM10.00
Harga biasa: RM40.00
Nama Hideki Kamiya terkenal dalam industri permainan video kerana beliau mengarahkan pembangunan pelbagai permainan video aksi hebat seperti Okami, Viewtiful Joe, dan Bayonetta.
Bayonetta mempunyai permainan yang sama dengan judul-judul siri Devil May Cry. Pembinaan kombo dan teknik mengelak pada saat terakhir diberi keutamaan dalam permainan video ini.
Anda diberikan pelbagai jenis senjata untuk menghancurkan musuh seperti pistol-pistol yang diletakkan di tangan dan kaki, katana yang boleh membunuh musuh dengan satu potongan, dan banyak lagi.

Vanquish

Harga promosi: RM10.00
Harga biasa: RM40.00
Vanquish dibangunkan oleh PlatinumGames yang juga membangunkan Bayonetta. Ia mempunyai permainan aksi pantas yang sama tetapi memberi fokus terhadap permainan tembakan dan bukan pertarungan jarak dekat.
Ciri menarik utama Vanquish ialah perisai Augmented Reaction Suit (ARS) yang dipakai oleh watak utama. Perisai tersebut dipasang roket dan memberikan kuasa memperlahankan masa dan meluncur dengan pantas.
Seperti kebanyakan permainan video yang dikeluarkan oleh PlatinumGames, jalan cerita judul ini selalunya tidak masuk akal tetapi ia amat menghiburkan.

Dishonored

Harga promosi: RM11.85
Harga biasa: RM39.50
Bagi mereka yang lebih menggemarkan permainan video genre stealth, Dishonored merupakan sebuah judul moden yang memberikan pengalaman permainan yang memuaskan.
Ia menggabungkan aspek-aspek kebiasaan genre stealth dengan kuasa-kuasa luar biasa seperti teleportasi dan juga penggunaan gajet.
Anda akan bermain sebagai seorang lelaki yang difitnah membunuh seorang permaisuri dan pilihan-pilihan anda dalam interaksi bersama watak-watak lain boleh mengubah penamat jalan cerita.

Metro 2033 Redux

Harga promosi: RM9.50
Harga biasa: RM38.00
Satu elemen penting dalam menjadikan sebuah permainan video hebat ialah atmosfera atau suasana. Metro 2033 Redux ialah sebuah permainan video yang mewujudkan suasana pasca-apokaliptik yang hampir sempurna.
Dalam permainan video FPS ini, anda diletakkan di Russia pada zaman pasca-apokaliptik. Semua manusia terpaksa hidup di bawah tanah untuk mengelak radiasi nuklear dan masyarakat baharu ini menjadikan peluru sebagai mata wang.
Pemain sentiasa harus membuat pemilihan sama ada mahu menyimpan peluru untuk digunakan dengan senjata api atau menggunakan peluru untuk membeli barang-barang penting dan juga untuk menambahbaik senjata.

Sleeping Dogs: Definitive Edition

Harga promosi: RM8.40
Harga biasa: RM56.00
Dalam Sleeping Dogs, anda bermain sebagai Wei Shen, seorang polis yang menyamar sebagai ahli kumpulan samseng di Hong Kong. Tugasan anda ialah untuk menjatuhkan kumpulan-kumpulan samseng yang bertapak di sana.
Sleeping Dogs menggabungkan permainan dunia terbuka siri Grand Theft Auto (GTA) dengan aksi tembakan Max Payne dan sistem pertarungan seni mempertahankan diri yang memuaskan.
Penulisan skrip dan dan lakonan suara Sleeping Dogs layak dipuji kerana berjaya mewujudkan suasana ibarat filem John Woo. Malangnya, ia tidak akan menerima sebuah sekuel kerana studio yang membangunkannya sudah ditutup.

Deus Ex: Human Revolution – Director’s Cut

Harga promosi: RM5.69
Harga biasa: RM37.99
Permainan video Deus Ex yang dilancarkan pada tahun 2000 mendapat banyak pujian kerana ia memberikan kebebasan kepada pemain untuk mempengaruhi jalan cerita dan tingkah laku musuh dalam banyak cara yang menarik.
Deus Ex: Human Revolution (DX:HR) berjaya untuk mewujudkan semula kedua-dua kebebasan di atas. Setiap misi boleh diselesaikan dengan pelbagai cara mengikut teknik permainan anda.
DX:HR berlangsung pada masa depan di mana teknologi sudah mencapai tahap di mana manusia boleh memasangkan organ dan anggota badan baharu yang lebih kuat dan berkesan.
Watak utama yang dikawal pemain mempunyai pelbagai kemahiran menarik mengikut anggota badan robotik yang dipilih dan ditambah baik oleh pemain.

RUINER

Harga promosi: RM9.50
Harga biasa: RM38.00
Ruiner ialah sebuah permainan video tembakan yang dimain dari perspektif dari pemandangan atas. Permainannya agak pantas dan mencabar tetapi juga sangat memuaskan.
Jika anda suka permainan video yang pendek tempoh permainannya tetapi tidak membosankan, RUINER judul yang sesuai. Ia boleh dihabiskan dalam masa enam higga tujuh jam sahaja tetapi setiap minit menyeronokkan.
Dari segi aspek grafik, jalan cerita, dan sebagainya, judul ini tidak menonjolkan apa-apa yang menarik tetapi ia sudah mencukupi untuk membawa permainannya yang mengasyikkan.


Square Enix telah mengumumkan bahawa permainan terbitan mereka NieR: Automata kini telah terjual 5.5 juta unit secara global sejak ia dilancarkan pada tahun 2017. Maklumat ini dikongsikan pada ulang tahun ke-4 permainan tersebut pada 23 Februari baru-baru ini.

本日2月23日で4周年を迎えた #ニーアオートマタ
世界累計出荷＆ダウンロード販売本数が550万本を突破いたしました。4年間ご支援いただきありがとうございます。これからもよろしくお願いいたします。#NieR #ニーア pic.twitter.com/67NC5PYS3p
— NieR公式PRアカウント (@NieR_JPN) February 23, 2021

Pada waktu ini, Square Enix masih belum mengumumkan apa-apa sekuel sedang dibangunkan. Permainan NieR seterusnya yang akan dilancarkan pada 24 April tahun ini ialah NieR: Replicant ver.1.22474487139… yang merupakan remake permainan NieR pertama.
Jika anda masih belum mencuba NieR: Automata, penulis mengesyorkan anda untuk mencubanya agar dapat menikmati sistem pertarungan yang hebat dan jalan cerita yang menarik. NieR: Automata boleh dimain di PC, PlayStation 4 (PS4), dan Xbox One.
Ikuti kami di Facebook dan Instagram.
Saksikan kami di YouTube.


Tepat pada waktu 12AM malam ini, antara jualan digital tahunan terbesar akan bermula. Adakah anda bersedia untuk 11.11?
Sama seperti anda, kami di MyGameOn lebih berminat terhadap jualan-jualan yang memberi fokus terhadap barangan tech dan gaming. Oleh itu, kami akan membantu anda untuk mencari tawaran hebat dengan menyenaraikan beberapa jenama popular yang menyertai promosi jualan 11.11.
Berikut adalah senarai jenama-jenama tech dan gaming yang mengadakan jualan 11.11:

Acer – komputer riba, monitor, dan kerusi gaming – Shopee
Xiaomi – telefon pintar, monitor, dan pelbagai barang Xiaomi – Lazada
Logitech – papan kekunci, tetikus, fon kepala, dan webcam – Lazada & Shopee
OPPO – OPPO A92 pada harga RM699 (harga asal RM1,199) – Lazada
HP – pelbagai barangan komputer – Lazada & Shopee
ASUS – monitor, router papan kekunci, dan pelbagai barangan komputer – Lazada
realme – telefon pintar dan aksesori telefon pintar – Lazada & Shopee
PlayStation – pakej konsol dan alat kawalan – laman web rasmi PlayStation
Microsoft – komputer riba dan perisian komputer – Lazada & Shopee
Vivo – telefon pintar – Lazada & Shopee
Samsung – telefon pintar, tablet, monitor, televisyen 4K, dan banyak lagi – Lazada & Shopee
Razer – komputer riba dan pelbagai barangan komputer – Lazada
Armaggeddon – pelbagai barangan komputer – Shopee
Corsair – RAM, SSD, headphones, dan papan kekunci – Shopee
HyperX – headphones dan papan kekunci – Lazada & Shopee
Lenovo – komputer riba – Lazada & Shopee
SteelSeries – barangan komputer – Lazada
OnePlus – telefon pintar dan aksesori – Lazada


The Game Awards 2021 adalah sebuah rancangan anugerah yang akan memberi penghormatan kepada permainan video terbaik tahun ini.
Acara ini bukan sahaja memberi penghormatan kepada permainan, tetapi juga mengangkat taraf industi permainan video dengan anugerah-anugerah seperti Permainan Indie Terbaik, Inovasi dalam Kebolehcapaian, Atlet E-Sukan Terbaik dan banyak lagi. Anda boleh melihat semua kategori anugerah di sini.
Steam juga kini mengambil inisiatif untuk menjalankan jualan The Game Awards yang menurunkan harga permainan-permainan yang dicalonkan untuk penganugerahan di The Games Awards yang bakal berlangsung pada jam 8.30 pagi, 10 Disember waktu Malaysia.

Ini beberapa cadangan permainan terpilih berserta anugerah yang dinobatkan yang anda boleh dapatkan pada harga yang lebih murah daripada biasa.
Before Your Eyes – Anugerah Permainan untuk Kesan

Before Your Eyes membawa pemain melalui jalan kehidupan seorang watak. Permainan ini tidak menggunakan pergerakan konvensional, tetapi ia menggunakan webcam anda untuk menggerakkan watak anda dari tahap kehidupan yang berbeza, bermula dari kanak-kanak sehingga nafas terakhir.
Permainan ini menunjukkan betapa pendeknya hidup ini jika kita tidak memberi perhatian kepada perkara yang bermakna.
Ini salah satu permainan yang paling inovatif setakat ini dan tidak memerlukan anda untuk mempunyai PC yang gagah. Anda hanya perlu mempunyai sebuah PC yang dilengkapi sebuah webcam. Dapatkan permainan ini pada harga RM12 di Steam.
Cyberpunk 2077 – Anugerah Permainan Role Playing Terbaik

Cyberpunk 2077 dikenali di seluruh dunia sebagai permainan yang gagal sewaktu pelancaran kerana dibelenggu masalah pepijat yang amat banyak. Namun, selepas lebih setahun permainan itu dilancarkan, kita dapat menikmati salah satu permainan dunia terbuka yang cantik sekali.
Permainan ini juga amat berbaloi jika anda mempunyai kad grafik Nvidia RTX untuk menggunakan ciri ray-tracing nya.
Permainan ini boleh didapati dengan harga RM RM110 di Steam.
Back 4 Blood – Anugerah Permainan Multiplayer Terbaik, Permainan Aksi Terbaik

Back 4 Blood adalah permainan berbilang pemain yang seakan-akan siri Left 4 Dead di mana 4 orang pemain akan bertempur melawan ratusan mayat hidup demi menyelesaikan misi.
Tetapi perbezaan yang paling ketara daripada permainan Back 4 Blood adalah fokusnya terhadap elemen berbilang pemain yang menjadikan permainan ini amat seronok apabila dimainkan bersama rakan-rakan.
Jika anda suka bermain Left 4 Dead di kafe siber zaman dahulu, maka permainan ini harus dicuba oleh anda dan rakan-rakan anda.
Back 4 Blood kini bernilai RM144 di Steam.
Deathloop – Game of The Year + beberapa anugerah lain

Antara permainan yang terbaik tahun ini, Deathloop mempunyai konsep permainan yang unik: Anda bermain sebagai Colt yang terperangkap dalam sebuah gelung masa. Satu cara untuk memutuskan perangkap gelung masa ini adalah untuk membunuh 8 orang ketua.
Jika anda gagal membunuh 8 orang ini atau anda ditewaskan, anda akan diletakkan pada permulaan hari yang sama. Oleh itu ia digelar sebagai Deathloop. Anda juga boleh bermain sebagai Julianna, seorang ajen yang bertanggungjawab untuk memelihara gelung masa itu dan menewaskan Colt.
Permainan ini berharga RM126 di Steam buat masa ini, dan permainan ini menerima respons yang amat positif dari pemain dan kritik seluruh dunia.
It Takes Two – Game of The Year + beberapa anugerah lain

Satu lagi calon anugerah paling bernilai tahun ini, It Takes Two adalah permainan berbilang pemain yang anda boleh mainkan bersama seorang rakan dalam menyelesaikan misi dalam menyatukan sepasangan ibu bapa yang ingin bercerai.
Permainan ini menggabungkan penceritaan mantap bersama elemen berkerjasama dengan baik sekali. Grafik permainan ini juga antara grafik yang terbaik sekali dalam mana-mana permainan dalam senarai ini.
Yang terbaik sekali, anda tidak perlu membeli dua permainan ini untuk bermain bersama. Hanya seorang sahaja perlu beli, dan seorang lagi hanya perlu memuat turun Friend Pass yang membenarkan anda bermain bersama rakan anda yang membeli permainan itu
Ini salah satu permainan yang terbaik untuk dimainkan bersama rakan, keluarga, malah bersama pasangan anda. Jadi, dapatkannya sekarang di Steam dengan harga RM99, atau dapatkannya melalui langganan EA Play.
Ini antara permainan yang dicadangkan untuk anda cuba. Lebih lagi kerana permainan ini dinobatkan untuk anugerah-anugerah tertentu. Anda boleh melihat senarai permainan dan anugerah di sini. Jangan ketinggalan, jualan ini hanya berlangsung sehingga 14 Disember.
Majlis The Game Awards pula akan berlangsung pada jam 8.30 pagi, 10 Disember waktu Malaysia.


Polis Daerah Taichung memberkas mantan juara dunia League of Legends, Curtis ‘Toyz’ Lau, pada 29 September kerana disyaki mengedar dadah.

Curtiz ‘Toyz’ Lau adalah pemain mid-laner Taipei Assassins yang menjuarai Season 2 World Championship pada tahun 2012.
Beberapa media Taiwan melaporkan bahawa Lau ditangkap oleh polis atas tuduhan menyeludup dadah jenis ganja. Polis Taichung kemudian menggeledah rumah Lau dan menjumpai sekitar 200 tablet ganja yang Lau merancang untuk mengedar di atas talian.
Pejabat Pendakwa Daerah Taichung menahan Lau atas tuduhan penyeludupan ganja Kelas 2 dan mengeluarkan waran tangkap. Ganja dikelaskan sebagai dadah haram Kelas 2 di Taiwan.
Menurut akta Taiwan Narcotics Hazard Prevention Act, memiliki dengan niat untuk mengedar narkotik Kelas 2 boleh membawa hukuman maksimum lima tahun dengan denda hingga lima juta dolar New Taiwan (RM751,843).
Pihak polis mengesyaki bahawa Lau menjual tablet ganja melalui internet selama beberapa waktu. Hal ini kerana Lau adalah hos permainan dalam talian dan YouTuber yang terkenal, Lau mempunyai pelbagai kenalan.
Lau diuji untuk dadah dan polis sudah memohon Mahkamah Daerah Taichung agar Lau ditahan.


Esports Integrated (ESI) mengumumkan juara-juara negeri bagi Liga E-Sukan Malaysia 2021 (MEL21) dan permulaan bagi Liga Kebangsaan MEL21 (National).
Pengumuman itu dibuat oleh Menteri Belia dan Sukan (KBS), YB Dato’ Sri Reezal Merican Naina Merican hari ini.
Sejumlah 288 pemain dari 64 pasukan dinobatkan sebagai juara negeri. Mereka akan mewakili negeri masing-masing (13 negeri dan 3 Wilayah Persekutuan) di MEL 21 Nationals bagi merebut hadiah wang tunai RM20,000 bagi setiap kategori.
Kategori-kategori yang akan dipertandingkan ketika MEL21 National adalah PUBG Mobile, MLBB, FIFA 21 dan Dota 2.
“Saya ingin mengucapkan tahniah dan mendoakan kejayaan kepada juara-juara peringkat negeri yang akan bersaing di MEL21 Nationals.
“Ini adalah titik permulaan anda untuk bersaing di peringkat yang lebih tinggi, sekaligus membuka peluang untuk anda mewakili negara di masa hadapan,” kata YB Dato’ Sri Reezal Merican Naina Merican, Menteri Belia dan Sukan.

MEL21 dianjurkan oleh ESI dengan kerjasama 16 buah persatuan e-sukan negeri Hampir 30,000 orang pemain akar umbi mendaftarkan diri untuk menyertai MEL21, yang dilangsungkan secara dalam talian mengikut SOP yang telah ditetapkan di bawah Pelan Pemulihan Negara – Fasa 1.
ESI menjangkakan jumlah tontonan sebanyak 100,000 orang semasa MEL21 Nationals.
MEL21 peringkat negeri yang julung kali diadakan berlangsung pada 10 Julai sehingga 8 Ogos 2021 dan MEL21 Nationals akan berlangsung bermula dari 14 Ogos hingga 1 September ini.
Sebanyak 200,000 orang menonton perlawanan MEL21 peringkat negeri melalui platform kejohanan esukan kebangsaan, esukan.gg dan melalui laman Facebook ESI. MEL21 Nationals akan disiarkan secara langsung di www.esukan.gg dan laman Facebook ESI.


Pemain Akatsuki, Yones baru-baru ini memuat naik satu post Facebook yang mengatakan berkemungkinan pasukan Akatsuki tidak dapat hadir ke kejohanan dunia Mobile Legends, M3.
Yones memberitahu terdapat sedikit masalah dokumentasi untuk bergerak keluar negara bagi menyertai kejohanan terbabit.

Namun, beliau masih berbangga dengan kejayaan pasukannya dan mengharumkan nama Mesir.
Akatsuki yang juga juara M3 Arabia Major agak terkenal kerana nama pasukan mereka yang asalnya dari satu pasukan antagonis dari Anime Naruto.
Apa pun kita tunggu pengumuman rasmi dari Moonton kelak.


Blacklist International mendominasi MPL  Filipina untuk beberapa musim dan juga juara M3.
OhMyV33nus dan Wise akan berehat dari bermain di MPL PH Musim ke-9.

The Blacklist International management and its star players OhMyV33nus and Wise mutually agreed that the two will skip the upcoming MPL-PH Season 9.
 🧵[1/6] pic.twitter.com/iswlzvgRZw
— Blacklist International (@BLACKLISTINTL) January 9, 2022

Atas persetujuan kedua-dua pihak, mereka akan berehat sementara bagi mempersiapkan diri bagi musim ke-10 nanti.
Kedua-dua pemain ini akan masih berada di bawah Tier One Entertainment.
Mereka juga mahu meluangkan lebih banyak masa untuk bersama-sama keluarga.
Duo terhebat ini V33Wise juga mengucapkan terima kasih kepada semua terutama V33Wise Fam dan Blacklist Agents untuk setiap sokongan yang diberikan selama ini.


Juara Piala Asia Tenggara Mobile Legends: Bang Bang (MSC) 2021, Execration nampaknya mungkin akan bubar kerana Liga Profesional (MPL PH) musim kelapan dikatakan akan menjadi liga francais seperti di Indonesia.
Oleh itu, laporan ONE Esports mengatakan Execration tidak akan membeli slot untuk bertanding di MPL PH musim kelapan.
Komen daripada salah seorang pemain Execration, Billy “Z4pnu” Alfonso juga menguatkan lagi kenyataan ini. Dikatakan, pemain-pemain Execration akan dijual kepada organisasi lain bagi membentuk roster yang akan bermain di liga profesional itu.

“Kami akan mempunyai pasukan baru selepas perbincangan bersama pihak atasan. Sedih tapi Exeshot (Execration) tidak akan ada lagi selepas ini,” katanya.
Pada masa yang sama, tidak akan ada perubahan pemain kerana roster sedia ada ini sudah cukup gah dan kuat bagi menghadapi MPL PH musim kelapan dan mereka akan terus komited memberikan yang terbaik.
Foto: ONE Esports


Menerusi sebuah hantaran Instagram indo.esports, pengulas dan penganalisis dari Indonesia, KB, menyatakan bahawa juara Piala Asia Tenggara Mobile Legends (MSC) seharusnya mendapatkan slot ke kejuaraan dunia siri M.
“Saya fikir bagaimana jika pemenang MSC mendapat slot ke M World. Ini supaya orang ramai tidak boleh memandang rendah MPL musim ganjil. Kerana, semua orang fikir mereka mahu fokus pada MPL musim genap supaya mereka boleh menyertai M World,” katanya.
Kejohanan MSC 2022 akan berlangsung tidak lama lagi pada tarikh 11 Jun sehingga 19 Jun yang akan bertempat di Kuala Lumpur, Malaysia.
Pasukan Malaysia akan diwakili oleh pasukan Todak dan Orange Esports yang akan bersaing bersama-sama pasukan terbaik di rantau Asia Tenggara.
Anda semua boleh menonton video penuhnya di sini.
Apa pendapat anda?
Foto: liquipedia


Malaysia kini berjaya memperoleh percapaian baru apabila berjaya menganjurkan dan mengkalungkan juara bagi pertandingan e-sukan pertama untuk golongan kelainan upaya (OKU), iaitu dengan menganjurkan Para Malaysia Esports League 2021 (Para MEL21).
Pertandingan ini dianjurkan selama enam hari dari 18 hingga 24 Oktober baru-baru ini dengan menawarkan hadiah wang tunai terkumpul sebanyak RM10,000.
Para MEL21 menganjurkan perlawanan PUBG Mobile dengan dua kategori iaitu kategori Solo dan Squad. Terdapat 64 peserta bagi kategori Solo dan 16 pasukan untuk kategori Squad.

Sangpill berjaya mengungguli kategori Solo dengan berjaya memperoleh 204 mata dengan dua kill daripada keseluruhan 64 pemain, memenangi wang tunai RM700.
“Saya sangat teruja apabila saya mengetahui pelancaran Para Malaysia Esports League 2021 ini, berikutan tidak banyak peluang untuk pemain permainan daripada golongan orang kelainan upaya (OKU), seperti saya untuk bersaing dalam pertandingan seperti ini,” kata Sangpill, juara Kategori Solo.
“Saya sangat seronok sepanjang pertandingan ini dan saya sangat menantikan pertandingan akan datang, yang masa saya pasti akan sertai,” tambahnya.
Bagi kategori Squad pula, AVEX ESPORTS MY berjaya menewaskan 16 pasukan lain dengan memperoleh 77 mata dan 32 kill keseluruhan. Ahli pasukan AVEXMad berjaya mempamerkan permainan yang sangat bagus dengan memperoleh 11 kill. Mereka memenangi hadiah utama sebanyak RM3,000.
“Sangat terharu menjadi juara pertama Para MEL21 Malaysia. Pertandingan ini sangat mengujakan kerana pasukan saya menghadapi beberapa peluang yang sengit terutama pada Grand Finals, tetapi saya berpuas hati, usaha latihan kami berjam-jam berhasil,”
“Kemenangan beri motivasi AVEX ESPORTS MY untuk terus tingkatkan skil sebagai pasukan dan kami berharap untuk sertai lebih banyak pertandingan termasuk di peringkat antarabangsa,” kata AVEXMad daripada AVEX ESPORTS MY.
Para Malaysia Esports League 2021 dianjurkan oleh Esports Integrated (ESI) dan Techninier Sdn Bhd dengan kolaborasi bersama Majlis Belia Malaysia (MBM) dan disokong oleh Majlis Belia Orang Kurang Upaya (MBOKU) dengan slogan “E-sukan untuk semua.”
Penganjuran Para MEL21 adalah sebahagian usaha Kementerian Belia dan Sukan dalam Plan Strategik untuk Pembangunan Esukan 2020-2025 untuk mempromosikan ekosistem esukan tempatan yang inklusif.
Ahmed Faris Amir, CEO ESI berkata, “kami sangat lega dengan kejayaan Para MEL21 dan kami merancang untuk menganjurnya secara tahunan bagi memberikan pemain OKU sokongan yang mereka perlukan.
“Dalam masa yang sama, kami berusaha untuk meningkatkan kesedaran orang awam mengenai kepentingan inklusiviti di dalam esukan. Kami berharap pemain OKU juga dapat bersaing bersama seiring mereka yang sempurna dan Para MEL21 adalah langkah penting untuk mencapai aspirasi itu,” katanya.
Ikuti perkembangan esukan.gg di laman rasmi mereka, dan ikuti mereka di laman Facebook.


Team Spirit adalah pasukan kuda hitam yang muncul sebagai juara di kejohanan e-sukan terbesar di dunia, The International 10 (TI10). Pencapaian itu pasti dikenali oleh ramai peminat, malah juga dikenali oleh bukan peminat e-sukan kerana ia pencapaian yang amat bermakna. Kini, pasukan Rusia itu berkongsi matlamat akan datang untuk Team Spirit.
Dalam satu temubual bersama Red Bull, beberapa ahli pasukan Team Spirit berkongsi beberapa matlamat mereka untuk masa akan datang.
Pencapaian Pertama
Pengurus pasukan Team Spirit, Ruslana Berest, berkata bahawa mengumpul ahli pasukan yang mempunyai satu hati, satu matlamat adalah pencapaian paling penting untuk pasukan itu.
Ruslana ‘DKLana’ Berest
“Pencapaian utama kami ialah kami berjaya mengumpulkan satu pasukan yang mempunyai pemikiran yang sama, yang kami sentiasa cuba untuk mengembangkan dan membangunkan pasukan,” kata Berest.
Pendapat Yatoro
Pemain utama Team Spirit, Illya Mulyarchuk, atau gelarannya Yatoro belum berpuas hati dengan kemenangan mereka di Bucharest.
Yatoro bersama jurulatih pasukan, Silent
Dia kini berharap untuk terus memenangi kejohanan dan bersaing untuk tempat teratas di TI yang akan datang.
“Apabila anda mula bermain e-sukan secara profesional, matlamat terbesar anda adalah untuk memenangi TI. Tetapi itu tidak bermakna apabila anda menang, hidup anda sudah lengkap,” kata Yatoro tentang memenangi TI10.
“Kami mahu bermain Dota. Kami minat permainan itu. Jadi kami mahu memenangi seberapa banyak kejohanan yang kami boleh. Ia menarik untuk bersaing dan memenangi TI sekali lagi,” sambungnya lagi.
Malah TORONTOTOKYO juga bersetuju dengan Yatoro.
“Kami tidak akan berhenti di situ (menang TI10),” kata TORONTOTOKYO.
“Terdapat banyak kejohanan di masa hadapan yang kami mahu menangi untuk kekal di puncak ranking Dota,” tambahnya.
Kebimbangan Jurulatih
Walaupun Yatoro berminat untuk terus menjadi juara untuk TI akan datang, jurulatih pasukan, Airat Gaziev atau Silent, menyatakan keraguan kecil.

“Kini dalam setiap perlawanan, dalam semua kejohanan, kami mesti membuktikan bahawa kami layak untuk piala kami dan tidak merendahkan tahap kami. Ia mudah untuk mendaki ke puncak. Tetapi, ia jauh lebih sukar untuk kekal di situ.”
Collapse Tidak Percaya Sudah Menjulang Aegis
Collapse pula berkata bahawa memenangi Ti10 itu bagaikan mimpi.
“Saya fikir kita masih belum memahami sepenuhnya apa yang sudah berlaku,” kata Collapse.
“Walaupun saya sudah menjulang Aegis, sukar untuk mempercayai bahawa semuanya adalah realiti,” tambahnya.
Sumber rujukan: Red Bull


Illya ‘Yatoro’ Mulyarchuk, pemain pembawa Team Spirit dan pemenang The International 10 (TI10), mula melakukan penstriman langsung baru-baru ini dan akhirnya menerima larangan daripada Twitch (yatoro_g).
Dia berkongsi mesej tentang larangannya daripada Twitch pada profil Vkontakte Yatoropada 31 Oktober. Beberapa teori berlegar tentang sebab larangan ini berlaku, tetapi mesej daripada Twitch menjelaskan bahawa ia berkaitan dengan pengedaran perisian hasad (malware) atau pengiklanan laman web berniat jahat .
Akaun Yatoro masih digantung daripada Twitch pada masa menulis artikel ini.
Sejak menjuarai TI10 dengan Team Spirit, Yatoro sudah stream hampir setiap hari sejak 23 Oktober. Pada 31 Oktober, dia terpaksa berhadapan dengan situasi luar biasa kerana akaun Twitchnya digantung.

Imej di atas diambil daripada profil media sosial Vkontakte yang menerangkan punca gantungan itu adalah pengedaran perisian hasad serta pengiklanan laman web berniat jahat.
Pada masa ini, tidak jelas sama ada Yatoro mengedarkan perisian hasad secara tidak sengaja atau sebaliknya, tetapi komuniti percaya bahawa Twitch mungkin sudah menyangka saluran sebenar Yatoro sebagai saluran palsu yang menyamar sebagai dia dan menyebarkan perisian hasad dengan menyiarkan pautan terlarang.
Banyak saluran palsu sudah dibuat dengan variasi nama Yatoro di Twitch, sejak pemain Rusia memenangi TI10 dan kembali ke penstriman langsung.
Setakat ini, tempoh gantungan Yatoro di Twitch belum diketahui.


Illya “Yatoro” Mulyarchuk, salah seorang pemain dari pasukan juara The International 10, Team Spirit, menyatakan pendapat beliau tentang format Dota Pro Circuit (DPC) 2021-22 tahun ini.
Beliau berpendapat bahawa jumlah perlawanan yang rendah setiap minggu seperti disengajakan agar bootcamp menjadi lama dan ini amat meletihkan bagi seorang pemain.
Sebagai contoh, Yatoro menyatakan ia mencabar untuk beliau bermain 1 perlawanan profesional dalam tempoh 10 hari, dan ini bermakna ia akan menjadikan bootcamp selama dua bulan.
“Saya bercakap untuk diri saya sendiri – ia sangat menyakitkan apabila anda bermain satu perlawanan dalam sepuluh hari dan anda perlu menjalani dua bulan bootcamp sepanjang masa. Anda duduk di sana, anda bermain satu perlawanan, anda menang – hooray, perlawanan seterusnya adalah dalam 11 hari.
“Ia meletihkan. Seolah-olah sengaja dipanjangkan, untuk meletihkan kita,” kata Yatoro kepada RuHub Media.

Malah, pengurus Team Spirit juga menyatakan bahawa jadual seperti ini sangat hambar dan mengekang kebebasan pemain.
“Dengan jadual seperti itu, anda tidak mempunyai kehidupan. Anda datang ke sini, anda tinggal di sini selama sebulan setengah, kemudian anda pergi selama sepuluh hari.
“Kemudian anda datang ke bootcamp sebelum pusingan Major, dan kemudian anda sampai ke pusingan Major.
“Kemudian anda pergi lagi selama sepuluh hari dan kembali bootcamp semula. Dalam setahun, anda akan hidup tenang paling lama sebulan atau sebulan setengah,” kata Dmitry “Korb3n” Belov, pengurus pasukan itu.
Pemain lain seperti kpii, KuroKy, dan Puppey juga pernah menyuarakan pendapat yang sama tentang DPC musim lalu. Oleh itu, ini bukanlah masalah baru dan perlu dilihat oleh Valve dan penganjur acara.
Sumber rujukan: RuHub Media, CyberSport.ru, AFK Gaming


SBTC Esports berjaya memperoleh gelaran juara Wild Rift SEA Championship 2021 selepas menewaskan Team Secret dengan 4-1. Dengan berjaya menjadi dua pasukan terbaik, SBTC dan Team Secret berjaya mendapatkan tempat untuk ke Horizon Cup 2021.
Pasukan daripada Vietnam itu mengawal kejohanan dengan cukup baik dengan menewaskan Team Secret pada suku akhir Upper Bracket dengan 3-2, sebelum menewaskan Buriram United pada pusingan separuh akhir dengan 3-2.
Team Secret yang turun ke Lower Bracket terpaksa berusaha lebih sebelum berjaya menempah kedudukan di pusingan akhir Lower Bracket menentang Buriram United. Buriram United tewas dengan 2-3 kepada Team Secret.
Kejohanan yang dianjur oleh Riot Games dan ESL Asia itu berlangsung bermula daripada 14 September lalu sebelum pusingan Playoff yang diadakan pada 30 September hingga 3 Oktober lalu.
Kejohanan ini membabitkan 21 pasukan daripada sembilan negara Asia Tenggara. Ia afalah kejohanan utama bagi Asia Tenggara dan Icon Series bagi mendapatkan kelayakan ke Wild Rift Horizon Cup 2021.
Kejohanan ini juga menawarakan hadiah terkumpul sebanyak RM834,000 di mana juara akan memenangi sebanyak RM 125,000 diikuti tempat kedua sebanyak RM83,000 dan tempat ketiga RM66,000.
Sumber: GamingonPhone


Permainan mudah alih yang akan datang, Jujutsu Kaisen Phantom Parade, adalah berdasarkan siri manga dan anime popular ‘Jujutsu Kaisen’. Anime ini ditulis oleh Gege Akutami yang diterbitkan dalam ‘Weekly Shonen Jump’ sejak 2018.
Bersama-sama dengan pengumuman prapendaftaran permainan,  sistem permainan dan juga ilustrasi watak ‘Maki Xenin’ , ‘Thorn Inumaki’ dan ‘Panda’ permainan dikeluarkan.

Permainan ini menampilkan kisah anime ‘ujutsu Kaisen dengan gaya animasi TV dan suara-suara daripada pelakon suara asal, dan dari perspektif watak yang berbeza.
Pemain boleh membentuk satu pasukan dan mengalami pertempuran menentang raksasa. Tetapi buat masa ini, permainan ini tidak mempunyai pilihan bahasa selain bahasa Jepun.
Pra-pendaftaran & Ganjaran
Pemain yang mendaftar terlebih dahulu akan menerima set ganjaran mengikut jumlah pendaftaran.

10,000 orang: Ikon Twitter semua watak dari Jujutsu Kiasen.
200,000 orang: 2 cubaan Gacha.
300,000 orang: 10 orang yang dipilih melalui loteri, akan memenangi sarung telefon pintar jenis Notebook.
400,000 orang: 3 cubaan Gacha untuk semua.
500,000 orang: Ikon Twitter untuk semua dan jam akrilik asli untuk 10 orang bertuah

Pemain yang berminat boleh mendaftar awal permainan ini di Google Play. Untuk iOS akan dimaklumkan kelak. Ganjaran prapendaftaran akan bergantung pada bilangan pengguna prapendaftaran pada penghujung tempoh prapendaftaran.
Sumber rujukan: Anime News Network


Pelantar permainan popular, Steam, mencapai rekod tahap tertinggi baharu dengan pengguna serentaknya sebanyak 27 juta pengguna berada di platform baru-baru ini.
Rekod itu didaftarkan oleh platform data SteamDB, dengan 27,384,959 pemain disambungkan pada masa yang sama pada 28 November 2021. Daripada 27 juta pengguna ini, sebanyak 7.8 juta pengguna sedang berada di dalam apa-apa permainan menurut data SteamDB.

Counter-Strike Global Offensive kekal sebagai permainan yang paling banyak dimainkan di Steam dengan 915,791 pemain dalam 24 jam terakhir, diikuti oleh Dota 2 dengan 677,744 pemain dalam 24 jam terakhir, dan PUBG sebanyak 344,841 pemain.

Rekod Steam sebelum ini adalah 26 juta pengguna serentak yang dicapai pada bulan April. Sebelum itu, pada Disember 2020, Steam memecahkan rekod pengguna serentaknya sendiri dua kali dalam masa beberapa hari, dengan hanya 25 juta pengguna serentak.
Dengan pelancaran Steam Deck, mungkin jumlah ini akan diatasi sekali lagi. Namun, Steam Deck tidak dilancarkan secara rasmi di Malaysia tetapi anda boleh mengimportnya melalui saluran-saluran tertentu.


PUBG New State menerima lebih dari 40 juta pra-pendaftaran di peranti Android dan iOS.
Krafton mengatakan bahawa permainan battle royale itu baru-baru ini sudah menyelesaikan ujian alpha keduanya. Pembangun dan penerbit permainan itu juga mengumumkan yang PUBG New State akan dilancarkan sekitar bulan depan.

View this post on Instagram

A post shared by PUBG: NEW STATE (@pubgnewstate)

Krafton secara global mengumumkan permainan PUBG New State pada bulan Februari, tetapi pra-pendaftarannya ditangguhkan kerana pelancaran dan pembangunan permainan PUBG Mobile untuk pasaran di rantau India iaitu Battlegrounds Mobile India.
Hal ini demikian kerana, kerajaan India sudah mengharamkan PUBG Mobile pada bulan September tahun lalu dengan alasan bahawa permainan itu adalah ancaman bagi ‘kedaulatan, integriti, pertahanan, dan keamanan negara’.
Minkyu Park, Penerbit Eksekutif PUBG New State menyatakan bahawa “Kami dapat mencapai tahap kejayaan ini kerana semangat peminat di seluruh dunia dan kepercayaan mereka terhadap usaha PUBG Studios.”
Park juga menekankan bahawa mereka sedang berusaha untuk menambahbaikkan PUBG New State dengan mengambil maklum balas yang diterima sewaktu selesainya ujian Alpha kedua permainan itu.
PUBG New State menjanjikan pelbagai pengalaman baru kepada pemain dan peminat siri itu. Oleh itu, tidak hairan lagi mengapa permainan ini amat popular dan meraih lebih 40 juta pra-pendaftaran dalam masa yang singkat.


Anime Expo 2018 baru saja berakhir semalam dan nampaknya Bandai Namco memperlihatkan kejutan kepada peminat menerusi permainan videonya, Jump Force.
Selepas beberapa hari mereka mengumumkan kemasukan karakter dari anime Bleach, screenshot di Crunchyroll ini menunjukkan tiga karakter beraksi. Mereka adalah Kurosaki Ichigo dan Kikuchi Rukia yang memang dah bersedia untuk menewaskan beberapa pesaing lain dalam dunia Jump Force.

Kita juga menyaksikan pentas Hong Kong dimasukkan buat pertama tali. Ia adalah pentas yang cerah, dengan beberapa bilik untuk karakter bergerak dan menggunakan taktik masing-masing.

Jump Force juga mengesahkan beberapa karakter kegemaran iaitu Frieza dan Goku dari Dragon Ball Z; Luffy dan Zoro dari One Piece; Naruto dan Sasuke dari Naruto dan ramai lagi belum diumumkan. Yang paling mengejutkan, kumpulan ini mungkin akan menerima Death Note daripada Ryuk juga walaupun statusnya dalam permainan belum lagi disahkan sepenuhnya.
Buat pertama kalinya, hero Manga yang popular ditempatkan dalam medan pertarungan baru. Jump Force adalah permainan pertarungan realistik yang menggabungkan dunia Naruto, Dragon Ball dan One Piece dan macam-macam lagi. Ia akan hadir di Xbox One, PlayStation 4 dan PC pada 2019.
Sumber: Comicbook


Seorang penyelidik sekuriti menjumpai satu bug besar yang boleh membuatkan Valve kehilangan wang yang sangat banyak.
Pepijat itu membolehkan anda untuk tambah nilai Steam Wallet tanpa had dengan satu bayaran sahaja. Bug itu juga apabila pengguna menggunakan Smart2Pay.
Smart2Pay boleh dikatakan seperti paypal untuk Belanda.
Apa yang berlaku ialah anda boleh mengubah jumlah wang yang akan masuk ke dalam sistem dengan bayaran serendah AS$1 sahaja.
Steam berterima kasih kepada orang yang menjumpai bug itu dan membayarnya sebanyak RM30,000.
Setakat ini masih belum ada apa-apa kenyataan dari pihak Smart2Pay.


Atlet e-sukan PUBG Mobile Malaysia memulakan langkah mereka di Sukan SEA 2021 Vietnam semalam. Kategori solo memulakan perlawanan terlebih dahulu, diikuti 51 pemain daripada 17 pasukan untuk lima pusingan semalam. Malaysia diwakili oleh Jumper, Franky, uHigh, DamRUDE, XRush dan Snipes.

View this post on Instagram

A post shared by PUBG MOBILE ESPORTS MY (@pubgmobile.esports.my)

Jumper atau nama sebenarnya Muhammad Izzrudin Hashim berjaya menduduki posisi keenam selepas mendapatkan WWCD di pusingan yang keempat.

View this post on Instagram

A post shared by PUBG MOBILE ESPORTS MY (@pubgmobile.esports.my)

Franky atau nama sebenarnya Amirul Hafiz berjaya menduduki posisi kesebelas selepas berjaya mengutip enam mata singkir.

View this post on Instagram

A post shared by PUBG MOBILE ESPORTS MY (@pubgmobile.esports.my)

Pemain negara yang lain berada di posisi ke 27 (XRush), 33 (DamRUDE), 41 (uHigh) dan 42 (Snipes).
Kini, kita masih mempunyai lima pusingan terakhir untuk mengetahui siapa yang bakal meraih pingat pertama sukan SEA bagi acara PUBG Mobile (solo) hari ini.
Para peminat PUBG Mobile tanah air teruskan memberi sokongan anda buat enam pemain Malaysia di sukan SEA Hanoi yang sudah bermula daripada 16 Mei hingga 22 Mei ini.
Siaran langsung boleh ditonton di Youtube PUBG Mobile Esports bermula jam 4 petang ini.
Semoga berjaya Jumper, Franky, DamRUDE, Snipes, XRush dan uHigh!


Di dalam satu video tular oleh pengguna tiktok yang bernama @kumagiz, dia memuat naik satu video di mana pemain profesional PUBG Mobile dari Filipina iaitu Demigod mengeluarkan kenyataan berbaur penghinaan kepada AXIS Esports dan Jumper.

@kumagiz Drama baru guys🤣 kurang ajar cakap Axis low class , tuduh Jumper StreamSnipe pulak🤭 #fypシ #foryourpage #xyzbca #axisredone #dinjumper ♬ original sound – yaa harun aya

“Cara permainan kelas bawahan pasukan Axis ini. Jangan masuk ke dalam scrim  ini dan menonton permainan ini. Anda tidak layak berada di dalam ini. Anda hanya memalukan nama negara anda sendiri.
“Jumper juara dua kali namun dia bergantung kepada stream snipe,”
Kenyataan fitnah yang dikeluarkan oleh Demigod mengundang kemarahan netizen dan OnTheGo sendiri.

Isu ini juga menyebabkan ramai netizen dari Malaysia menyerang halaman Demigod Esports yang disangkakan individu yang menghina Jumper dan Axis Esports.
Pasukan Demigod Esports mengeluarkan kenyataan itu dan menegaskan bahawa individu yang bersalah itu adalah berasal dari pasukan KHI Esports dan memohon supaya menghentikan provokasi terhadap pasukan mereka.
“Dia adalah Demigod yang berasal dari pasukan KHI. Kebetulan pemain itu menggunakan nama yang sama dengan pasukan kami.”
Apakah tindakan susulan yang akan dilakukan terhadap Demigod selepas ini oleh pasukan KHI? Kita sama-sama nantikan.
Seperti yang dilihat di warga J, pihak PUBG Mobile Esports sendiri ada menyatakan kenyataan akan dikeluarkan oleh pasukan pemain itu namun sehingga kini belum ada perkembangan.


Siapa tidak kenal Muhammad “Jumper” Izzrudin yang sudah menjadi salah seorang pemain hebat Team Secret untuk pasukan PUBG Mobile.
Jumper yang sebelum ini dari pasukan Yoodo.Gank kini sudah meninggalkan Team Secret.
Team Secret juga membuat pengumuman ini di laman rasmi Facebook mereka.

“Terima kasih Jumper. Prestasi anda sentiasa hebat dan memberi kami penuh keseronokan dan kegembiraan. Kami akan sentiasa mengingati anda dengan cara permainan grenade dan sifat kepimpinan anda.
“Pengajaran yang saya dapati di Team Secret adalah kesabaran dan persahabatan,” dari Jumper.
“Kepada semua peminat teruskan sokongan kepada Team Secret dan saya harap peminat juga akan sentiasa menyokong saya di mana-mana pasukan yang akan saya masuk nanti.” tambah Jumper lagi.
Moga Jumper akan maju jaya untuk masa hadapan nanti!
Sebelum ini, Team Secret berjaya ke Kejohanan Dunia PUBGM (PMGC) namun terpaksa akur dengan kedudukan top 20.


Bekas pemain pasukan Axis RedONE, Muhammad Izzrudin Hashim atau lebih dikenali Jumper, secara rasminya memasuki pasukan 4Rivals.

View this post on Instagram

A post shared by “PLAY WITH PRIDE” 🟢⚫⚪ (@4rivals_)

Perpindahan itu diumumkan menerusi Instagram rasmi pasukan 4Rivals, semalam.
Jumper sememangnya seorang pemain yang sangat berbakat. Pencapaian tertingginya adalah apabila dia pernah memenangi pingat gangsa di kejohanan sukan SEA Hanoi.
Selain itu, dia juga salah seorang pemain yang pernah memenangi kejohanan PMPL SEA sebanyak dua kali dengan pasukan yang berbeza.
Dia juga adalah seorang pemain yang cepat beradaptasi dengan gaya permainan pemain lain. Kemasukan Jumper ke dalam pasukan 4Rivals pastinya akan memperkuatkan lagi pasukan itu.
4Rivals bakal mewakili negara dalam kejohanan dunia PUBG Mobile, PMWI 2022 yang akan berlangsung pada Ogos ini di Riyadh, Arab Saudi.
Semoga 4Rivals berjaya menunjukkan prestasi yang baik semasa kejohanan itu berlangsung.
Tahniah Jumper!
Foto: Instagram 4Rivals


Sebelum ini wujud desas-desus yang mengatakan Izzrudin Hashim atau Jumper akan bersama pasukan Tabah NSEA untuk mewakili negara ke Sukan SEA ke-31 di Hanoi, Vietnam.
Kini, ianya rasmi bahawa Jumper akan bersama dengan pasukan Tabah NSEA untuk berentap di Sukan SEA yang ke-31.
Pengumuman itu dibuat di dalam satu majlis minum petang bersama Dato’ Seri Haji Aminuddin Bin Harun (Menteri Besar Negeri Sembilan) di Klana Resort, Negeri Sembilan hari ini.
Selamat maju jaya diucapkan kepada Jumper dan pasukan Tabah NSEA bagi mengharumkan nama Malaysia di pentas Asia Tenggara.
Adakah kemasukan Jumper ke dalam pasukan Tabah NSEA akan meningkatkan mutu permainan pasukan Tabah NSEA? Sama-sama kita nantikan.


Muhammad Izzrudin “Jumper” Hashim tidak asing lagi sebagai salah satu pemain e-sukan PUBG Mobile terbaik di Malaysia.
Dia kini adalah ejen bebas selepas keluar dari 4Rivals pada hujung Januari.
Baru-baru ini anak muda kelahiran Kuala Pilah itu dianugerahkan dengan Pingat Jasa Kebaktian dari Yang di-Pertuan Besar Negeri Sembilan di Istana Besar di Seri Menanti.

View this post on Instagram

A post shared by Izzrudin Hashim (@dnjumper)

Pingat ini hanya diberikan kepada barang siapa yang berbuat jasa cemerlang kepada negeri dan juga menunjukkan kebolehan luar biasa.
Pingat Jasa Kebaktian ini diberikan kepada Jumper atas hasil usahanya dan kejayaannya dalam bidang e-sukan.
Dia juga pernah mewakili Malaysia dalam kategori individual dan pasukan untuk acara PUBG Mobile di Sukan SEA ke-31, Vietnam.
Tidak lupa juga prestasi cemerlang pasukan 4Rivals ketika PUBG Mobile Global Championship 2022.
Jumper juga adalah pemain e-sukan Malaysia kedua selepas Soloz yang menerima Pingat Jasa Kebaktian.


Selepas beberapa lama menyertai skuad Axis redONE, Izzrudin Hashim (Jumper) kini sah meninggalkan pasukan PUBG Mobile itu.

View this post on Instagram

A post shared by AXIS ESPORTS MY (@axisesportsmy)

Sebelum ini Jumper membantu pasukan Malaysia yang dibarisi pemain Tabah NSEA meraih gangsa di acara e-sukan di temasya Sukan SEA 2021 dalam kategori PUBG Mobile berkumpulan.
Jumper memulakan perjalanannya sebagai pemain profesional dalam skuad Victorious in Play (ViP), kemudian menyertai Yoodo Gank dan Team Secret sebelum ke Axis redONE.
Pencapaian terbaiknya adalah memenangi Liga Profesional PUBG Mobile (PMPL) SEA 2021 bersama Team Secret.
Foto: Instagram Axis Esports MY


Francais Jurassic Park kini antara francais filem paling besar sekarang.
Setakat ini ada dua permainan video di pelantar telefon pintar iaitu Jurassic World: The Game dan Jurassic World Alive.
Jurassic World baru dikatakan dalam pembikinan.
JURASSIC WORLD PRIMAL OPS kini mendapat trademark dari Universal City Studios LLC.

Dari trademark itu juga memberitahu versi PC dan konsol juga akan hadir.
Setakat ini apa yang kita tahu hanya dari perkataan OPS berkemungkinan besar ini adalah permainan video FPS atau juga Augmented Reality (AR) dan juga menjaga taman dinosaur anda sendiri.
Info lanjut bakal menyusul nanti dan berharap permainan Jurassic Park kali ini akan membawa perbezaan baru.


Among Us kini telah menjadi salah satu fenomena terbaru dalam industri permainan video dan terdapat ramai pemain di Malaysia yang menggunakan permainan ini untuk berseronok di dalam rumah ketika negara dilanda pandemik COVID-19.
Salah satu siaran YouTube yang mengeluarkan video lucu berkaitan dengan permainan tersebut ialah AAC Dream. Siaran YouTube tersebut kini telah meraih lebih daripada 10.6 juta tontonan di YouTube hasil daripada siri video Among Us RTX On.

Afiq Aiman, seorang penuntut jurusan animasi Fakulti Filem, Teater, dan Animasi (FitA) UiTM, merupakan juruanimasi di sebalik video-video tersebut. Selain daripada siri video Among Us RTX On, beliau juga menghasilkan video animasi yang berkaitan dengan Minecraft, BoBoiBoy, dan Upin & Ipin.
AAC Dream kini mempunyai lebih daripada 1.3 juta pelanggan dan beberapa bulan yang lalu, Afiq telah menerima anugerah Golden Play Button daripada YouTube. Anugerah tersebut diberikan kepada mereka yang berjaya mendapatkan sejuta pelanggan.

Untuk menonton video-video yang dihasilkan oleh Afiq, pastikan anda melayari dan melanggani siaran YouTube AAC Dream.
Ikuti kami di Facebook dan Instagram.
Saksikan kami di YouTube.


Liga profesional MLBB (MPL) ID musim ke-9 sudah melabuhkan tirainya dengan sang raja RRQ Hoshi muncul sebagai juara.
Pasukan Aura Fire berjaya membuktikan bahawa mereka adalah pasukan top 3 di MPL ID musim ke-9.
Aura Fire tewas di pusingan akhir lowerbracket oleh pasukan yang berlogo landak iaitu ONIC Esports dengan skor 3-2.
Menerusi story Instagram Reza Pahlevi, dia menyatakan bahawa nampaknya ini adalah musim terakhir untuknya.

Namun story Instagramya ini sudah dipadam kerana sudah mendapat perhatian para netizen Indonesia.
Sebelum ini, Reza Pahlevi adalah pengurus untuk pasukan Aura Fire tetapi pasukan Aura memberi kepercayaan kepada Reza untuk menjadi jurulatih bagi pasukan Aura Fire.
Keputusan itu sememangnya tepat kerana Reza Pahlevi memenangi anugerah jurulatih terbaik untuk MPL ID musim ke-9.
Adakah benar jurulatih Aura Fire akan mengundurkan diri? Sama-sama kita nantikan.
Foto: esportsid


Duckeyyy, jurulatih pasukan Bren Esports baru-baru ini mengeluarkan kenyataan bebaur amaran buat ‘haters’, selepas pasukannya dikatakan mempamer prestasi yang kurang memberansangkan semasa MPL Filipina Musim 8.
Francis “Duckeyyy” Glindo menulis di laman Facebooknya menyatakan, “saya menerima banyak mesej-mesej berbaur kebencian, dan sebahagian daripadanya adalah ugutan terus kepada saya dan pemain-pemain saya,”

I have been receiving tons of hate messages and some of them are threats directed to me and my players. Sure, you’re…
Posted by Francis Glindro on Monday, October 4, 2021

Jurulatih juara M2 World Champion itu kemudiannya mengakhiri tulisannya dengan amaran keras bahawa dia tidak teragak-agak untuk mengambil tindakan buat mereka yang mengugut pemain-pemainnya.
Sebelum ini, Bren Esports mengalami prestasi yang merudum semasa minggu keenam bagi MPL Filipina Musim 8, meskipun pasukan itu memberikan prestasi yang sangat baik pada awal kejohanan. Mereka juga kemungkinan bakal tersingkir jika terus kalah semasa menentang ECHO pada perlawanan seterusnya.
Bren Esports kini mengumpul 14 mata, dengan kedudukan di tempat ketujuh. Mereka mempunyai baki dua perlawanan untuk mereka menyelamatkan kedudukan pasukan mereka untuk mara ke pusingan Playoffs.
Sumber: AFK Gaming.


Jurulatih Bren Esports iaitu Duckey meluahkan rasa kecewa terhadap sistem backdoor yang digunakan di Mobile Legends. Menurutnya sistem itu harus diperbaiki lagi.
Untuk makluman, sistem backdoor ini adalah pemain menyerang turret  atau crystal tanpa sebarang minion berdekatan.
“Saya tidak merasakan perkara itu tidak adil akan tetapi ia adalah satu perkara yang langsung tidak diduga. Secara peribadinya, saya rasa permainan ini harus diubah suai dengan cara yang betul dari saat ini.
“Apa yang berlaku semalam ketika menentang Echo, saya merasa sedikit geram terhadap keputusan itu akan tetapi semasa menentang Blacklist, saya rasa ianya okay.” ujarnya ketika temubual kemenangan.

Duckey merasakan apa yang dilakukan Blacklist itu adalah adil kerana mereka berlima melakukan backdoor namun apa yang dilakukan oleh tiga orang pemain Echo itu tidak adil.
“Apa yang berlaku semalam, ianya adalah push dari tiga orang pemain tanpa minion langsung, saya tidak rasa perkara itu adil.
“Saya menerima kekalahan semalam. Kalau permainan itu membenarkan sistem backdoor seperti itu jadi kami tidak ada hak untuk mempersoalkannya,” akhirinya.
Pasukan Bren Esports tewas ketika menentang pasukan Echo dengan skor 0-2 manakala mereka menang menentang Blacklist Internation dengan skor 2-1 di minggu keenam MPL PH musim ke-10.
Bren Esports adalah salah satu pasukan terbaik MLBB di seluruh dunia. Mereka membuktikan mereka adalah pasukan terbaik MLBB selepas membawa pulang gelaran juara dunia sewaktu Kejohanan Dunia M2.
Akan tetapi, mereka menghadapi saat sukar ketika MPL PH musim kesembilan dengan barisan pemain baru mereka seterusnya gagal lolos ke peringkat playoff.
Sumber: AFK Gaming
Foto: Dunia Games


Jurulatih Geek Fam ID, Azam “Nafari” Aljabar mengumumkan persaraan daripada arena kompetitif Mobile Legends: Bang Bang.
Dalam satu video di Youtube, pemain-pemain Geek Fam memohon maaf dan berterima kasih dengan jasa dan sumbangan beliau lebih kurang setahun menjadi jurulatih.
Namun, disebabkan keputusan di Liga Profesional (MPL ID) musim ketujuh masih belum juga memuaskan, menguatkan lagi keinginan beliau untuk bersara.

Geek Fam ID boleh dikatakan antara pasukan yang mengambil pemain baru dan mereka bagaimanapun kerap menunjukkan prestasi kurang memuaskan dengan berada di kedudukan tercorot setiap kali MPL.
Namun di Kejohanan Jemputan (MPLI), mereka berjaya menewaskan skuad senegara, Bigetron Alpha dan Blacklist International dari Filipina.
Pastinya kehilangan Nafari akan menunjukkan jika Geek Fam ID masih mampu untuk mendapatkan jurulatih baru yang boleh mencorakkan pasukan ini ke arah lebih baik kelak.


Nick “LS” De Cesare adalah personaliti League of Legends yang dikenali ramai dan baru-baru ini LS disukai ramai kerana banyak membuat perubahan dalam cara permainan Cloud9.
Drafting Cloud9 dikatakan unik disebabkan LS dan ramai lebih suka cara LS yang tidak sangat mengikut meta.
Namunm Cloud9 mengumumkan LS kini dilepaskan dan diganti oleh Max Waldo yang sebelum ini menjadi jurulatih pembantu.

LS has been released from Cloud9 and Max Waldo has been promoted to the LCS Head Coach position.
 We would like to thank LS for his contributions to the team and wish him the best.
— Cloud9 (@Cloud9) February 20, 2022

Menurut LS, dia hanya diumumkan perkara ini empat jam sebelum perlawanan bermula untuk Cloud9 berlawan CLG dalam Liga Amerika Utara (LCS).

I was informed four hours ago of my release. So for now I’ll figure out whats next shortly. https://t.co/hib6odA6DH
— LS (@LSXYZ9) February 20, 2022

Beberapa personaliti League of Legends yang lain juga terkejut dengan keputusan Cloud9 ini.
Doublelift juga ada memberi pandangannya.

“Nampaknya pemain Cloud9 sebenarnya sangat menyukai LS tetapi, sebab memecat LS perlulah dengan sebab yang munasabah kerana jika tidak Cloud9 bakal menghadapi masalah untuk LCS musim ini,”

Ramai lagi orang lain yang terkejut dengan keputusan ini. Cloud9 juga tidak memberikan apa-apa sebab atas pemecatan ini.
LS menjadi jurulatih Cloud9 hanya dalam dua bulan sahaja.


Perlawanan terakhir pada hari ini menyaksikan dua pasukan yang kuat iaitu RED Esports akan menentang Team Caracal.
Pasukan RED mendominasi di perlawanan ketiga selepas combo yang dilakukan oleh Franco dan Vale.
Manakala Team Caracal harus bertahan untuk menunggu LinkEzaa mendapat level 12 menggunakan Aulus.
RED terus mengasak Team Caracal dan mereka memegang tempo perlawanan dan pengawalan peta.
Pengambilan Luminous Lord pada minit ke-13 memberikan tekanan kepada Team Caracal.

Mereka cuba bertahan dan hampir tewas akan tetapi penggunaan my turn berjaya menghentikan kemenangan pasukan RED.
Tidak lama kemudian, pasukan RED Esports berjaya mendapatkan kemenangan selepas menumbangkan LinkEzaa terlebih dahulu.
Ketika Ash ditemubual selepas kemenangan sebentar tadi, katanya, mereka hanya memerlukan jurulatih yang betul.
“Saya rasa gembira berbanding musim lepas, kami dapat buktikan bahawa kami mempunyai pengalaman namun memerlukan jurulatih untuk menjadikan kami lebih padu” katanya.
Foto: Moonton Games


Patch terbaru Mobile Legends semestinya mengejutkan ramai pihak. Banyak perubahan dilakukan antaranya kepada hero, jungler dan perubahan kecil lain.
Bagi Nik Mohd Hafizuddin Nik Mohd Kamil yang kini menjadi jurulatih NSEA, perubahan paling ketara mungkin pada jenis hero yang akan digunakan pada posisi jungler.
“Pada patch yang baru ni, damage Retribution tidak ada penambahan damage daripada HP dan juga skill. Jadi, damage yg dikeluarkan oleh Retribution adalah sama.
“Tidak relevan untuk memakai tank sebagai jungler lagi disebabkan semua pemain akan beralih ke emblem killing spree Assassin,” katanya ketika dihubungi MyGameOn.
Dia juga menambah, perubahan pada minion di bahagian midlane akan banyak mengubah corak permainan setiap pasukan.
“Dengan tiadanya minion meriam, minion di bahagian tengah akan lebih cepat untuk dihapuskan dan hero bahagian tengah akan cepat melakukan ganking ke laluan lain.
“Sesebuah pasukan itu juga mempunyai pilihan untuk merusuh ke bahagian buff ungu,” katanya.

Katanya, dari segi hero, tak banyak yang berubah cuma mungkin Roger, YSS dan juga Paquito akan kembali menjadi pilihan di bahagian jungler, di samping hero Assassin yang lain.
Patch penuh boleh dibaca di SINI.


Jurulatih ONIC Esports, Aldo mengatakan mood pemain ONIC Esports terganggu disebabkan faktor pemain penat, makanan kurang sesuai dan waktu kuarantin yang lama di Kejohanan Dunia Mobile Legends, M3.

View this post on Instagram

A post shared by ONE Esports Indonesia (@oneesportsid)

Prestasi ONIC Esports dikatakan merudum selepas tewas di tangan Todak pada peringkat kumpulan dan tewas di tangan Blacklist International.
Namun, hakikatnya ramai lagi pemain menunjukkan prestasi yang memberangsangkan seperti juara M3, Blacklist International yang memulakan kembara mereka dari lower bracket.


ONIC PH adalah salah satu pasukan terkuat di Filipina. Naib juara Kejohanan Dunia M3 ini walaubagaimanapun gagal mendapatkan slot mereka ke MSC 2022.
Namun begitu, kebolehan mereka dari segi mekanikal dan juga makro amat disegani di dalam arena kompetitif Mobile Legends.

View this post on Instagram

A post shared by ONIC Philippines (@onicphilippines)

Kini, ONIC PH mengumumkan bahawa jurulatih pasukan mereka iaitu Yeb kini meninggalkan pasukan itu. Pengumuman itu dibuat di dalam sebuah hantaran rasmi Instagram mereka.
Yeb menyertai ONIC PH semenjak bulan Julai lalu dan dia adalah salah seorang individu yang membawa ONIC PH menjadi naib juara M3.
Pemergian Yeb sebagai jurulatih pasti akan memberikan impak yang besar kepada pasukan ONIC PH. Siapakah yang bakal menggantikan jurulatih ini nanti? Kita bakal saksikan.
Sumber: ONIC PH